qundao/data-zh-poetry huggingface dataset:
赐游小山并金海泛舟至广寒殿诗八首·清虚殿
作者：严嵩
朝代：明

皇宫西畔閟层丘，别有天门洞壑幽。玉树金亭云雾里，年年此地奉宸游。岩松总是和云种，湖石犹疑缩地来。圣主揭名存鉴戒，简编时向此中开。玉龙喷水当幽洞，飞下青峦注碧池。池中金鲤闲游泳，圣泽长涵自不知。溅玉飞琼出洞来，巧穿渠石自萦回。春来耐好浮花片，为进君王万寿杯。山连琼岛宜飞凤，水作金潭会濯龙。圣主经年罢游幸，琪花瑶草若为容。桔槔声处起高亭，新构宏规出圣情。岁岁柳阴晴日里，翠华来此看春耕。嵯峨台殿倚层巅，古木长云上界连。太液无风开玉镜，时时飞翠落晴渊。堆云积翠岧峣径，玉蝀金鳌宛转桥。坐倚古松宣赐宴，醉临盘石待回桡。
赐游清馥殿
作者：严嵩
朝代：明

帝苑云霞丽，仙宫洞壑幽。春生翡翠殿，花满凤凰楼。瑶草迎宸跸，琼波待御舟。共传今圣孝，当日奉慈游。十里宜春苑，金堤覆绿杨。水涵瑶殿碧，花簇锦亭芳。驰道通长乐，离宫接建章。微臣一何幸，留赏沐恩光。
赐游清馥殿·其一
作者：严嵩
朝代：明

帝苑云霞丽，仙宫洞壑幽。春生翡翠殿，花满凤凰楼。瑶草迎宸跸，琼波待御舟。共传今圣孝，当日奉慈游。
赐游清馥殿·其二
作者：严嵩
朝代：明

十里宜春苑，金堤覆绿杨。水涵瑶殿碧，花簇锦亭芳。驰道通长乐，离宫接建章。微臣一何幸，留赏沐恩光。
赐葫芦画五对
作者：严嵩
朝代：明
体裁：五言绝句

殿里皆高手，丹青绘事奇。宛疑临水石，春色上花枝。
赐衣
作者：严嵩
朝代：明

宫衣锦段新，宣赐遍臣邻。绣纹盘虎豹，金彩织麒麟。诏向龙沙远，颁从玉陛均。拜登齐阙谢，愧省独墙循。士节论辞受，君恩爱笑颦。礼看超等级，劳岂效涓尘。荷德乾坤大，糜财府库贫。先朝题岁月，诸道贡奇珍。貂座仪章滥，鹈梁讽谕陈。缙绅皆用武，辇辂尚留巡。暗忆垂裳治，虚惭挟纩仁。日占青海使，寒望翠华春。未厌干戈役，私嗟章甫身。
赞治堂续赏荷之会有怀崔公后渠次韵二首
作者：严嵩
朝代：明

画省新荷绿满池，露红重发最高枝。因攀上客劳轩盖，更续前题感岁时。坐近风香开翠幌，饮留霞色对琼卮。妨贤此地能无愧，回忆沧洲意转迟。地静宫城传午漏，树深斋阁引凉飔。还？剧饮追河朔，每诵高唫出凤池。瑞露乍凝金掌重，仙歌欲度綵云迟。美人南国遥难并，折赠无因寄所思。
赞治堂续赏荷之会有怀崔公后渠次韵二首·其一
作者：严嵩
朝代：明

画省新荷绿满池，露红重发最高枝。因攀上客劳轩盖，更续前题感岁时。坐近风香开翠幌，饮留霞色对琼卮。妨贤此地能无愧，回忆沧洲意转迟。
赞治堂续赏荷之会有怀崔公后渠次韵二首·其二
作者：严嵩
朝代：明

地静宫城传午漏，树深斋阁引凉飔。还？剧饮追河朔，每诵高唫出凤池。瑞露乍凝金掌重，仙歌欲度綵云迟。美人南国遥难并，折赠无因寄所思。
赞治堂续赏荷之会有怀崔公后渠次韵二首·其二
作者：严嵩
朝代：明
体裁：七言律诗

地静宫城传午漏，树深斋阁引凉飔。还�剧饮追河朔，每诵高唫出凤池。瑞露乍凝金掌重，仙歌欲度綵云迟。美人南国遥难并，折赠无因寄所思。
赞治堂赏莲次席间诸学士韵 其一 詹事陆公俨山
作者：严嵩
朝代：明

南省清芬雨露边，徵欢来赏后池莲。即凭酒盏消炎日，最爱花枝拂曙烟。名籍早为同榜客，衣冠齐列大罗仙。蒹葭顾我空形秽，愧倚临风玉树前。
赞治堂赏莲次席间诸学士韵 其三 太子宾客张公甬川
作者：严嵩
朝代：明

春藕移栽近日边，花开不数越溪莲。光摇玉簟清无暑，香逐金炉煖带烟。兴至故应忘主客，官閒真得似神仙。怀贤合作甘棠看，又落风神梦觉前。
赞治堂赏莲次席间诸学士韵 其二 詹事崔公后渠
作者：严嵩
朝代：明

向来云卧邺城边，才得君王赐炬莲。谁拟著书忘岁月，尚书挥翰落云烟。旧栽桃树非前主，新著宫袍是谪仙。马首独归情脉脉，为君惆怅晚花前。
赞治堂赏莲次席间诸学士韵 其四 少宗伯张公阳峰
作者：严嵩
朝代：明

盆池仙萼傍南宫，绿榼凉生满院风。胜日琴觞邀上客，清朝簪组盛群公。近人海鹤閒过砌，多事园蜂竞绕丛。暂喜近来曹务简，不妨相劝醉颜红。
赞治堂赏莲次席间诸学士韵·詹事陆公俨山
作者：严嵩
朝代：明

南省清芬雨露边，徵欢来赏后池莲。即凭酒盏消炎日，最爱花枝拂曙烟。名籍早为同榜客，衣冠齐列大罗仙。蒹葭顾我空形秽，愧倚临风玉树前。向来云卧邺城边，才得君王赐炬莲。谁拟著书忘岁月，尚书挥翰落云烟。旧栽桃树非前主，新著宫袍是谪仙。马首独归情脉脉，为君惆怅晚花前。春藕移栽近日边，花开不数越溪莲。光摇玉簟清无暑，香逐金炉煖带烟。兴至故应忘主客，官閒真得似神仙。怀贤合作甘棠看，又落风神梦觉前。盆池仙萼傍南宫，绿榼凉生满院风。胜日琴觞邀上客，清朝簪组盛群公。近人海鹤閒过砌，多事园蜂竞绕丛。暂喜近来曹务简，不妨相劝醉颜红。
赠严敏卿太史使河南遂奉亲归吴
作者：严嵩
朝代：明
体裁：七言律诗

颁封衔命促征车，奉使随亲乐有馀。览德正翔阿阁凤，承欢应馔越溪鱼。莺花江畔逢春早，冰雪途中见岁除。莫向梁园轻授简，须知文价重璠玙。
赠仇总兵镇守甘肃
作者：严嵩
朝代：明

出镇河西当妙选，眼中韬略似君稀。总戎正佩新金印，平虏犹传旧铁衣。铙鼓暗惊关月落，旌旗遥拂陇云飞。欲知皇化今无外，苜蓿春浓战马肥。
赠余太史副宪广东
作者：严嵩
朝代：明

含香旧仙吏，何事下蓬莱。斧钺移南海，星辰别上台。岭遥思马度，关晓见梅开。五典敷文教，三长叹史才。一去青冥鹤，芝田迟尔回。
赠佥宪白汝衡
作者：严嵩
朝代：明

白雪词高振国风，干将豪气擅文雄。当时门下惭知遂，今日吴中喜识蒙。鸿雪谩怜孤迹远，骊尊休惜百分空。岱宗渤海东巡地，满路霜威尽避骢。
赠侍御乾德
作者：严嵩
朝代：明

西蜀观风使，春明别帝乡。法星移益部，仙鵧下瞿塘。晓驿催霜节，秋灯检皂囊。潘舆况扶侍，桑梓有辉光。
赠冯侍御督学南畿
作者：严嵩
朝代：明

学宪名高众所宗，更劳旌节过江东。神谟敬睹诸曹制，文体全祛六代风。台里奏弹封白简，江间吟眺对青枫。慈萱日有平安报，楚水盈盈入望中。
赠冯郎中
作者：严嵩
朝代：明
体裁：七言律诗

枫岸沙汀江上秋，若为遥驻木兰舟。含香旧侣辞仙署，剖竹新恩寄远州。适楚更题鹦鹉句，登台那忆凤凰游。天涯劝尔频加饭，壮志平生不易酬。
赠凌明府之宜春
作者：严嵩
朝代：明

云中仙舄几时回，阙下离尊且共开。赋税及时宜报政，江山多胜可登台。栖迟愧我怀乡念，抚字劳君作吏才。巳筑野堂开蒋径，此身何日赋归来。
赠刘以道佥宪之闽中
作者：严嵩
朝代：明

南徼持风纪，中台辍俊贤。拜恩分雨露，执法动星躔。九派扬帆外，三山揽辔前。威传风偃草，操凛月行天。邪畏神羊触，乔欢谷鸟迁。列城皆拥传，遥夜尚窥编。候馆明丹荔，灵峰肃紫烟。舶通溟海客，筵会幔亭仙。未厌飞蓬远，惟听荐藁先。临分赠长剑，挥手帝城边。
赠刘使君之成都
作者：严嵩
朝代：明

尔向蚕丛去，荣分竹使符。溯江泷石险，入邸鹤琴孤。雪岭看松日，蓉城坐画图。文翁有石室，千古在成都。
赠刘卿
作者：严嵩
朝代：明

春棹问南京，符台拜列卿。波晴摇浦树，草绿上宫城。胜得江山览，閒兼吏隐名。风埃日驱马，攀望羡君行。
赠刘梅国都宪
作者：严嵩
朝代：明

保釐东土新恩下，制置江淮后命催。当署棠阴随处满，自天龙敕两回开。楼船听雨看吴岫，藻翰吟秋上沛台。报国总需刘晏策，逢时不羡贾生才。
赠别汝湖学士
作者：严嵩
朝代：明

少年擢第胜琼枝，同在清朝白玉墀。渐老不堪仍送别，后期何地更传卮。横经帝幕皆称贵，载笔纶闱巳讶迟。剡水越山深驻马，因看春草一相思。
赠华学士视篆南院
作者：严嵩
朝代：明

北门学士金莲贵，南国佳人玉树清。艺苑文章悬藻鉴，仙都楼阁住蓬瀛。钩帘钟阜窗中近，对酒澄江鸟外明。问讯玉亭修竹里，向来虚薄愧题名。
赠卢睿卿司业
作者：严嵩
朝代：明

南舟遥问秣陵程，北客初谙作宦情。海近云霞连北固，宫深钟漏隐西清。才名早已储三馆，形胜真堪赋两京。自昔成均师道重，诸生今喜得阳城。
赠参赞王公浚川
作者：严嵩
朝代：明

圣明留钥付元臣，位重南都领缙绅。身系安危称大老，道弘风雅作诗人。指麾貔虎千营静，苏息疮痍万户春。共道政成催入辅，汉家勋业待麒麟。
赠友
作者：严嵩
朝代：明

大江渺千里，金陵丽五云。枉棹特垂访，念子意何勤。久客怀故知，相见各欣欣。且复话乡邑，不厌穷朝曛。留都罗群署，词林最萧閒。古屋荫槐柏，时见檐前山。图史纷座隅，披玩豁心颜。与子坐永日，清风竹珊珊。北风吹层波，高帆疾于马。矫首望云山，日夕到乡舍。亲友慰远归，春杯正堪把。故园多所欢，薄宦何为者。
赠友·其一
作者：严嵩
朝代：明

大江渺千里，金陵丽五云。枉棹特垂访，念子意何勤。久客怀故知，相见各欣欣。且复话乡邑，不厌穷朝曛。
赠友·其三
作者：严嵩
朝代：明

北风吹层波，高帆疾于马。矫首望云山，日夕到乡舍。亲友慰远归，春杯正堪把。故园多所欢，薄宦何为者。
赠友·其二
作者：严嵩
朝代：明

留都罗群署，词林最萧閒。古屋荫槐柏，时见檐前山。图史纷座隅，披玩豁心颜。与子坐永日，清风竹珊珊。
赠叩张甬川先生之南都
作者：严嵩
朝代：明

四十年来同宦侣，几人还听凤楼钟。叨依玉树形难并，欲赋江云意转重。南国持衡劳水镜，中台补衮待山龙。百龄寿母躬扶侍，此乐人间岂易逢。
赠叶刑部
作者：严嵩
朝代：明

把酒逢宵月，登车犯早寒。逶迤涉远道，日夕望长安。霜蹄看骥展，风翮羡鹏抟。以我僻居者，殷勤怀所欢。迟归秣陵署，高咏对云峦。
赠呈立赴曲江丞
作者：严嵩
朝代：明

童稚情怜砚席亲，雪窗萤馆共悲辛。那堪老至思前事，忍向天涯别故人。对酒莫辞寒夜醉，折梅应寄远江春。河阳小试君休叹，遥听贤声慰吏民。
赠士鸣年兄
作者：严嵩
朝代：明

簪盍欣相倚，其如此别何。江湖忧思在，霄汉盛名多。暮渚吟蘅杜，春山隐薜萝。赐环知有日，行矣养天和。
赠太宰罗公归省
作者：严嵩
朝代：明

宁亲诏赐驿舟行，祖席南都尽列卿。裴宰重名悬水鉴，秦公家范列簪缨。日临化国春逾永，星映澄江德共明。已报远书传勿药，要知虚席待持衡。
赠子器之任建安旧任政和而有声也
作者：严嵩
朝代：明

武夷峰翠霭氛氲，九曲佳游又属君。父老总传河县政，溪山应续考亭文。仙凫自识云边路，逸骥宁随枥下群。遗爱好栽棠树遍，相期腾踏上青云。
赠寇京兆
作者：严嵩
朝代：明

宦情乡思渺难裁，怅望春帆带雨开。芳草不堪频送客，暮云何处独登台。闾阎解说循良政，廊庙元须卓异才。借问府中林馆胜，棠花应候使车回。
赠寇都宪赴镇
作者：严嵩
朝代：明

上谷风烟钜镇开，雄关叠嶂锁萦回。山川故识鸾舆幸，戎落新惊绣斧来。耕牧总叨明圣力，保釐多倚宪臣才。秋城落日烽尘静，倚剑遥登万里台。
赠少司寇胡公赴召
作者：严嵩
朝代：明

秣陵佳胜几招邀，公去风骚叹寂寥。？俊总登台鼎地，乾坤今睹圣明朝。鹍鹏击水辞瀛海，鹓鹭排云上紫霄。黄花送酒期留醉，沧浦鸣榔惜去遥。
赠少司寇胡公赴召
作者：严嵩
朝代：明
体裁：七言律诗

秣陵佳胜几招邀，公去风骚叹寂寥。�俊总登台鼎地，乾坤今睹圣明朝。鹍鹏击水辞瀛海，鹓鹭排云上紫霄。黄花送酒期留醉，沧浦鸣榔惜去遥。
赠张建宁太守
作者：严嵩
朝代：明
体裁：七言律诗

武夷烟月锁潺湲，露冕春行碧嶂间。粉署却辞仙直远，沧洲故与吏情閒。朝廷政赖循良寄，闾巷风从揖让还。精舍考亭松桂在，为收遣籍副名山。
赠张秀才
作者：严嵩
朝代：明

吾爱张明府，承家不乏贤。芳兰临谢砌，白璧照蓝田。暮雪明书幌，春莺对别筵。天池待鸣凤，綵翼看腾骞。
赠张长史时言
作者：严嵩
朝代：明

鲁卫亲藩大，衡庐楚道长。除书登国傅，归棹指江□。仙酝浓堪致，家音近易将。河间今礼乐，陪从有□□。翰苑张东白，先朝望独尊。百年乔木里，儒业有诸孙。簪组恩华继，文章大雅存。赠言情缱绻，曾出李膺门。
赠张长史时言·其一
作者：严嵩
朝代：明

鲁卫亲藩大，衡庐楚道长。除书登国傅，归棹指江□。仙酝浓堪致，家音近易将。河间今礼乐，陪从有□□。
赠张长史时言·其二
作者：严嵩
朝代：明

翰苑张东白，先朝望独尊。百年乔木里，儒业有诸孙。簪组恩华继，文章大雅存。赠言情缱绻，曾出李膺门。
赠恽郎中出守温州恽前历均郢二州也
作者：严嵩
朝代：明
体裁：七言律诗

东际鲸波郡国宽，鱼符新辍汉郎官。循良旧望人先喜，山水佳游路岂难。斋阁静依棠树憩，海天晴得蜃楼看。相知未久那成别，遥听贤声为尔欢。
赠易栗夫提学
作者：严嵩
朝代：明

含香频直省中庐，三礼周旋克相予。辞阙紫渥承敕谕，行台朱墨校文书。寻诗却对花溪月，叱驭还驱栈道车。汉室文翁风教在，为看遗俗近何如。
赠曹大参仲礼并简高大参子业
作者：严嵩
朝代：明

岳伯中州彦，文章有舅风。破溟鲸力健，驰野骥群空。翰苑名无忝，藩垣位巳崇。相逢仍遽别，投赠意何穷。芾舄辞天陛，旌麾指晋圻。祖筵沾赐醴，夙驾拂征衣。过雨关尘净，经霜陇叶飞。同游有高适，知咏省中薇。
赠曹大参仲礼并简高大参子业·其一
作者：严嵩
朝代：明

岳伯中州彦，文章有舅风。破溟鲸力健，驰野骥群空。翰苑名无忝，藩垣位巳崇。相逢仍遽别，投赠意何穷。
赠曹大参仲礼并简高大参子业·其二
作者：严嵩
朝代：明

芾舄辞天陛，旌麾指晋圻。祖筵沾赐醴，夙驾拂征衣。过雨关尘净，经霜陇叶飞。同游有高适，知咏省中薇。
赠杨月湖先生
作者：严嵩
朝代：明

尘外高踪何处？，白云依岫鸟归林。才于济世施难尽，学为逢原得最深。独抱韦编閒自注，静观庭草坐长吟。门墙已隔春风地，江汉徒悬北斗心。
赠杨月湖先生
作者：严嵩
朝代：明
体裁：七言律诗

尘外高踪何处�，白云依岫鸟归林。才于济世施难尽，学为逢原得最深。独抱韦编閒自注，静观庭草坐长吟。门墙已隔春风地，江汉徒悬北斗心。
赠林大理次崖
作者：严嵩
朝代：明

廷尉平反力有馀，昼帘朱墨更忘劬。存疑遍示诸生录，传信新刊两寺书。芹曝犹堪献至尊，皇王治道有新论。汉庭帝鉴明如日，次第还行贾谊言。
赠林大理次崖·其一
作者：严嵩
朝代：明

廷尉平反力有馀，昼帘朱墨更忘劬。存疑遍示诸生录，传信新刊两寺书。
赠林大理次崖·其二
作者：严嵩
朝代：明

芹曝犹堪献至尊，皇王治道有新论。汉庭帝鉴明如日，次第还行贾谊言。
赠林大理茂贞
作者：严嵩
朝代：明

尔别河桥系我思，柳枝攀赠绿烟丝。中兴奏议看前辈，南国声名重棘司。今古秪应荣节槩，圣明奚忍负恩私。明庭此去观夔契，好续徂徕圣德诗。
赠柳州桂二守
作者：严嵩
朝代：明

南登桂岭道，却上楚乡舟。赋就江篱晚，书回旅雁秋。山形攒剑戟，方语杂旃裘。好种江边柳，还将惠化留。
赠柳州桂二守
作者：严嵩
朝代：明
体裁：五言律诗

南登桂岭道，却上楚乡舟。赋就江蓠晚，书回旅雁秋。山形攒剑戟，方语杂旃裘。好种江边柳，还将惠化留。
赠汪尉
作者：严嵩
朝代：明

裘马去翩翩，人称县尉仙。榜歌津柳外，官舍海云边。鱼蟹环溪市，蒹葭入野田。相送忆佳政，无为别兴牵。
赠潘吏侍入觐
作者：严嵩
朝代：明

少宰今时望，风仪八座看。留曹称水镜，北阙待鸳鸾。振舄秋尘净，登车晓月寒。同年满朝署，相见庆弹冠。
赠王侍御按闽中
作者：严嵩
朝代：明

斧钺下南天，登舻望若仙。观风临海峤，执法动星躔。远道佳眠食，当涂赖俊贤。濡毫多逸兴，寄我武夷篇。
赠王克明进士之吉郡
作者：严嵩
朝代：明

豫章十三郡，庐陵实壮哉。艺文今代盛，忠节古祠开。山拥青螺出，洲分白鹭回。投刃自兹去，人称理剧才。
赠王太常之南京
作者：严嵩
朝代：明

廊庙只今公望属，暂劳征旆过江东。旧京礼乐仙曹贵，瀛海风烟别路重。陵祀晓随钟阜月，郊巡时扫泰坛松。送君忆我曾游地，惆怅因怜雪上踪。
赠王太常之闽藩
作者：严嵩
朝代：明

未论海峤与宸居，同是君恩感激馀。地僻云霞三岛近，官清琴鹤一舟虚。省薇昼永消炉篆，山荔风香引传车。知尔兹行暂分手，即看宣拜紫泥书。
赠王翁野极
作者：严嵩
朝代：明

方袍鹤氅白纶巾，来往人间作至人。借问碧桃今几发，东风一百九回春。海上灵山那可寻，人间至药几时成。翁能授我长生诀，便欲相随隐姓名。
赠甘几山少保
作者：严嵩
朝代：明
体裁：七言律诗

尚书投笏赋西归，拥传承恩倍有辉。鸥梦却便洲渚静，鸿冥真与世尘违。留侯谷为寻仙辟，疏傅金从宴客挥。独有丹心仍恋主，夜瞻星斗望彤闱。
赠用之
作者：严嵩
朝代：明

志业平生远，发轫壮兹行。过家娱彩服，入郡引前旌。夕浦船依市，春山柳向城。楚邦民俗好，应惬宦游情。
赠白因夫
作者：严嵩
朝代：明

督府迁官好，南还慰尔心。岸花牵别思，池草发新吟。帆转毗陵近，江通建业深。公馀饶酒赋，随处得登临。
赠相命颜生
作者：严嵩
朝代：明

扫榻云林白昼眠，行藏于我固悠然。元无蔡泽轻肥念，不向唐生更问年。
赠童内方庶子
作者：严嵩
朝代：明

赐归乘传倍恩光，水绿山青入楚乡。驿路草齐吟驻马，渚亭花发醉留觞。诚知笔里驱云梦，早向池边识凤凰。望苑宾寮应共待，好持经术辅元良。
赠简少府二首
作者：严嵩
朝代：明

客舍依莲宇，清风满竹林。愧予怀短剌，长喜得幽寻。旌节梁园迥，云山楚甸深。别离明月共，千里寄同心。尔向滇中去，官程柰远何。云峰当马峻，雾树听猿多。郡僻逢迎简，天南气候和。相期敷惠政，早入远人歌。
赠简少府二首·其一
作者：严嵩
朝代：明

客舍依莲宇，清风满竹林。愧予怀短剌，长喜得幽寻。旌节梁园迥，云山楚甸深。别离明月共，千里寄同心。
赠简少府二首·其二
作者：严嵩
朝代：明

尔向滇中去，官程柰远何。云峰当马峻，雾树听猿多。郡僻逢迎简，天南气候和。相期敷惠政，早入远人歌。
赠管银台
作者：严嵩
朝代：明

奉使持天节，宁亲捧寿杯。传车寒色送，歌吹夕阳催。驿傍河津转，关迎陇月开。留欢犹未尽，计日汉庭回。
赠致政李尚书
作者：严嵩
朝代：明

时士皆求遇，明公屡乞身。三朝均雨露，八座切星辰。阙望辞明主，林归复几人。青宫增秩重，绿野构堂新。柳映悬车夕，花明放棹春。今朝国门道，叹息望行尘。
赠萧二守赴任济宁
作者：严嵩
朝代：明

使君出佐古名州，钜野娄城接鲁陬。庭中好种甘棠树，他日能将惠化留。铙吹喧喧济水头，赤旗赪帽引官舟。津亭送客归时晚，可得閒登太白楼。
赠萧二守赴任济宁·其一
作者：严嵩
朝代：明

使君出佐古名州，钜野娄城接鲁陬。庭中好种甘棠树，他日能将惠化留。
赠萧二守赴任济宁·其二
作者：严嵩
朝代：明

铙吹喧喧济水头，赤旗赪帽引官舟。津亭送客归时晚，可得閒登太白楼。
赠董宫谕
作者：严嵩
朝代：明

扬帆别潞渚，鸣驺指越乡。恩辉驰满路，颜色奉高堂。赐锦裁春服，宫醪献寿觞。五色文章贵，天池待凤凰。
赠袁懋淳太史
作者：严嵩
朝代：明
体裁：七言律诗

燕谷回春春色晴，为斟春酒送君行。过乡草引王孙路，投馆花迎汉使旌。太史壮游窥禹穴，侍臣仙籍系蓬瀛。南宫第一题名日，曾记君王问长卿。
赠袁西园节推
作者：严嵩
朝代：明

昨来同驻潞河舟，今去君为岭外游。从此向南书渐少，云山无限水悠悠。宦情离思入风烟，把酒相看各惘然。今日黄金台上别，与君重会是何年。野性自期盘谷隐，误恩重作凤池游。因君思逐飞云去，直到钤山楼上头。
赠袁西园节推·其一
作者：严嵩
朝代：明

昨来同驻潞河舟，今去君为岭外游。从此向南书渐少，云山无限水悠悠。
赠袁西园节推·其三
作者：严嵩
朝代：明

野性自期盘谷隐，误恩重作凤池游。因君思逐飞云去，直到钤山楼上头。
赠袁西园节推·其二
作者：严嵩
朝代：明

宦情离思入风烟，把酒相看各惘然。今日黄金台上别，与君重会是何年。
赠西泉子
作者：严嵩
朝代：明

到君衡门下，修竹两三竿。高已远人俗，贫能慰母欢。邀予进草饭，夕语坐蒲团。真与时相弃，泉巾独自冠。
赠许学士归省
作者：严嵩
朝代：明

银鱼学士今公辅，青霞丈人真地仙。紫诰黄麻覃雨露，琼林瑶草傲风烟。莱衣拜庆承恩诰，郦菊攀英荐寿筵。暂向故园荣书锦，即归蓬阁赐金莲。
赠费司训之山阴
作者：严嵩
朝代：明

游吴还适越，心赏寄风烟。世业称韦相，诸生仰郑虔。客帆秋草外，官舍海云边。送尔增遐想，重歌棣萼篇。
赠赵大理之南寺
作者：严嵩
朝代：明
体裁：七言律诗

兹行堪慰宦游情，骢马翩翩识旧程。宪府名高周柱史，留都班列汉公卿。云中玉殿朝陵近，树里玄湖坐寺清。人道释之能执法，一时刑狱自称平。
赠边太常黎银台北觐
作者：严嵩
朝代：明

两乡南国望，同上赤墀行。接羽鹓鸾贵，论言玉雪清。冠裳临伟饯，风雨发严程。遥羡川途兴，新诗几许成。莽莽龙河雪，双帆几日开。亦知从此别，巳是隔年回。珂马春城并，衣冠晓仗催。驿亭梅柳色，来往送行杯。
赠边太常黎银台北觐·其一
作者：严嵩
朝代：明

两乡南国望，同上赤墀行。接羽鹓鸾贵，论言玉雪清。冠裳临伟饯，风雨发严程。遥羡川途兴，新诗几许成。
赠边太常黎银台北觐·其二
作者：严嵩
朝代：明

莽莽龙河雪，双帆几日开。亦知从此别，巳是隔年回。珂马春城并，衣冠晓仗催。驿亭梅柳色，来往送行杯。
赠邵佥宪
作者：严嵩
朝代：明

幽兰閟芳馨，白璧怀坚贞。端居不踰阈，奕奕当世名。剡荐驰云陛，鹤书贲柴荆。直道昔忤时，今为士所荣。始感白日照，亲见黄河清。恭翼承皇命，慷慨发脩程。骢车列城避，鸟道千峰行。水邮经楚甸，海峤浮昆明。饮冰徇苦节，击隼蜚英声。挥手自兹别，许身良不轻。
赠郑南昌复官昔与逆藩之难
作者：严嵩
朝代：明

黄绶欣看复在身，却论前事益沾巾。江关乱后馀残垒，棠树春来泣故民。人情阅世从翻覆，直道怜君有屈伸。巳喜拜恩同雨露，可堪回首忆风尘。
赠锦衣徐少东奉使滇南因述旧游奉寄尊翁东园亲丈致予怀仰之私
作者：严嵩
朝代：明
体裁：七言律诗

信陵池馆帝城隈，几坐层轩共举杯。叠石却为栖凤岛，并湖因作钓鱼台。别来景物闻增胜，老去流年惜暗催。欲赋前游那可再，暮云江树首频回。
赠陈侍御原习
作者：严嵩
朝代：明

木落岁年晚，空江忽到公。世途千辙异，高论一尊同。怀玉幽人志，缨冠国士风。重溟隔南纪，瞻望渺行骢。
赠陈大参
作者：严嵩
朝代：明

江头画舫系残年，江上梅花明远天。园林客到已摇落，溪谷鸟飞多变迁。山村日落豺虎乱，邮渚云深鸿雁偏。寄谢紫薇贤岳伯，折冲千里在尊前。
赠陈子器赴政和令
作者：严嵩
朝代：明

送君闽海去，把酒意茫然。邑小尤堪治，才高谁为怜。武溪看罨画，黎岭入风烟。万里迟双舄，何年向日边。二鸟来南国，文章五色奇。胡然滞遐举，分飞殊路岐。夜歌闻白雪，春赏惜琼枝。荐祢惭无力，空吟饯别诗。
赠陈子器赴政和令·其一
作者：严嵩
朝代：明

送君闽海去，把酒意茫然。邑小尤堪治，才高谁为怜。武溪看罨画，黎岭入风烟。万里迟双舄，何年向日边。
赠陈子器赴政和令·其二
作者：严嵩
朝代：明

二鸟来南国，文章五色奇。胡然滞遐举，分飞殊路岐。夜歌闻白雪，春赏惜琼枝。荐祢惭无力，空吟饯别诗。
赠陈虞山中丞之南赣
作者：严嵩
朝代：明

清献祠前秋水清，郁孤台上暮云平。江关粤峤开雄镇，玺敕兵符借老成。正以冰霜论节操，须知鱼鸟避威名。天南旧路君应识，惟喜梅花管送迎。
赠陈都帅
作者：严嵩
朝代：明

平生仗奇节，感激与谁论。报主丹心切，参戎伟绩存。营锋百阵合，漕粟万舟屯。受诏辞皇邑，驱车还里门。龙泉别壮士，春草忆王孙。闻有飞章荐，重来谒至尊。
赴任南礼部九卿会饯于万福庵次韵留别
作者：严嵩
朝代：明

五云回首望宸宫，感激皇恩覆载同。身比马牛难报主，心随江汉亦朝宗。镐丰故拟周京重，礼乐亲知舜典崇。自是臣劳均出入，岂将鸿迹叹西东。星轺驻节倚禅宫，祖席登筵八座同。禁苑鸳鸾劳送远，留都礼乐愧称宗。正逢春郭烟花丽，更屈天卿礼数崇。巳隔长安辞日下，独看云树赋江东。
赴任南礼部九卿会饯于万福庵次韵留别·其一
作者：严嵩
朝代：明

五云回首望宸宫，感激皇恩覆载同。身比马牛难报主，心随江汉亦朝宗。镐丰故拟周京重，礼乐亲知舜典崇。自是臣劳均出入，岂将鸿迹叹西东。
赴任南礼部九卿会饯于万福庵次韵留别·其二
作者：严嵩
朝代：明

星轺驻节倚禅宫，祖席登筵八座同。禁苑鸳鸾劳送远，留都礼乐愧称宗。正逢春郭烟花丽，更屈天卿礼数崇。巳隔长安辞日下，独看云树赋江东。
赵州夜发
作者：严嵩
朝代：明

赵州城南骑火明，凤跸鸣銮中夜行。挥鞭晓问邢台驿，一日还过百八程。
辛丑三月十七日直宿无逸殿奉旨同阁老翟公详定进士试卷遂命充读卷官故事礼卿不得预此盖特命云
作者：严嵩
朝代：明

殿阁篝帘蜡炬红，品题初拆御前封。燕台骊牡还求骏，禹穴风雷欲化龙。直以文章需俊杰，要将忠孝答遭逢。抡材自是台司事，惭备春卿得滥从。
过东昌寿学士许龙石先生尊翁九十
作者：严嵩
朝代：明

地是登瀛里，春当献寿辰。凤书擎诰重，鹇锦制袍新。禄待千钟养，天扶百岁身。古松仍偃蹇，老鹤倍精神。榴色侵琼斝，椿阴上绣茵。欲知恩庆远，东海正无垠。
过刘子熏墓
作者：严嵩
朝代：明

欲赠徐君剑，挂向陇头枝。陇水自东逝，我悲君不知。
过双龙寺
作者：严嵩
朝代：明

入谷岚霏重，开门松寺深。滩流万木罅，萝拥众峰阴。溪鹭仍寒浴，潭龙或夜吟。楚地多风雨，春山不可寻。
过周文襄公墓下
作者：严嵩
朝代：明

尚书旧里说山前，松柏阴阴有墓田。何止乡邦崇盛烈，吴人碑碣更林然。南圻治赋阅星霜，功在朝廷未可忘。中秘储才得公等，贻谋端合拜文皇。
过周文襄公墓下·其一
作者：严嵩
朝代：明

尚书旧里说山前，松柏阴阴有墓田。何止乡邦崇盛烈，吴人碑碣更林然。
过周文襄公墓下·其二
作者：严嵩
朝代：明

南圻治赋阅星霜，功在朝廷未可忘。中秘储才得公等，贻谋端合拜文皇。
过彭城
作者：严嵩
朝代：明

十月彭城水，临观势渺漫。客帆牵树杪，日夕畏风湍。汴泗流争长，鱼龙卧未安。无人守茆屋，寂寞傍江干。
过永宁高座二寺
作者：严嵩
朝代：明

永宁峰寺僻，高座亦为邻。曲径无人到，云松自可亲。异花飘法界，幽草发新春。安得遗尘事，林中结净因。
过盘石太守华玉赋诗处
作者：严嵩
朝代：明

盘石江山雨潇潇，行客双旌疋马遥。醉起题诗临峭壁，令人却忆顾东桥。
过长陂
作者：严嵩
朝代：明

长陂鸟鸣初日暄，游子度岭穷攀援。行寻歇马访新庙，望近蟠龙识古村。春深尚喜林花盛，雨后忽惊溪水浑。野老相邀具鸡黍，解鞍时复过柴门。
送何司空
作者：严嵩
朝代：明

冬曹公报政，钟阜我移官。傍树开新筑，临觞叙旧欢。宦途劳涉历，世泽盛衣冠。岂乏春华好，青松耐岁寒。
送凌司训
作者：严嵩
朝代：明

沅湘从此去，孤棹雨冥冥。烟屿宜春望，林猿足夜听。青云谁假翼，白首叹穷经。明日河阳酒，思君草色青。
送刘节推之本郡
作者：严嵩
朝代：明

遥向宜阳郡，行瞻翼轸星。云程催逸驾，霜刃发新硎。粳稻垂山郭，桁杨卧讼庭。送君乡思集，想见故山青。
送华侍读归省
作者：严嵩
朝代：明

渡江汀草发，春色近庭闱。况是神仙吏，遥从霄汉归。泉声间伶吹，花气袭宫衣。旧日观书处，云窗在翠微。
送司徒秦公入朝
作者：严嵩
朝代：明

剑履乘春上玉墀，梅花度腊送行卮。承明宣室元相待，鹭溆钟陵无到时。江上流移何日少，眼中经济属公宜。东曹斋阁松阴在，几借前筹退食迟。
送司空秦公赴召
作者：严嵩
朝代：明

又看冬省承优诏，更折春梅送别筵。江寺劝杯曾对雪，凤楼鸣玉再朝天。舟经故里迂仙棹，衣近金炉上御烟。想到禁庭多雨露，一时卿望尽才贤。十年钟阜重游地，正喜从公柰别何。垂老再逢宣室召，祖筵犹唱渭城歌。南宫昼接天颜近，西苑春祠水树多。周历五曹谁得似，圣朝勋业看嵯峨。
送司空秦公赴召·其一
作者：严嵩
朝代：明

又看冬省承优诏，更折春梅送别筵。江寺劝杯曾对雪，凤楼鸣玉再朝天。舟经故里迂仙棹，衣近金炉上御烟。想到禁庭多雨露，一时卿望尽才贤。
送司空秦公赴召·其二
作者：严嵩
朝代：明

十年钟阜重游地，正喜从公柰别何。垂老再逢宣室召，祖筵犹唱渭城歌。南宫昼接天颜近，西苑春祠水树多。周历五曹谁得似，圣朝勋业看嵯峨。
送吴学士视篆南京予旧领此职
作者：严嵩
朝代：明

二年相逐喜同声，几度尘沙并辔行。新握院章当妙选，重吟江树动离情。蓬瀛地接金銮近，城阙天开晤嶂清。借问旧堂脩竹在，壁间虚薄愧题名。
送大司寇周公致政
作者：严嵩
朝代：明

海东归驾杳难攀，松桂清阴满旧关。老境正逢开口笑，畏途谁得乞身还。花边曳杖吟随鹤，湖上移舟坐看山。簪笏有人能继美，恩波长在五云间。
送大理周公赴召
作者：严嵩
朝代：明

亭晚离尊集，波晴锦缆开。使旌移北斗，卿月近西台。奏谳平天宪，登延简上才。宁知湘水客，重睹汉庭来。
送太宰许公致政
作者：严嵩
朝代：明

宛洛风烟系梦频，赐归今得自由身。三朝柱石收公望，两世铨衡秉国钧。辞阙祖筵歌汉传，入关仙气报秦人。极知感激君恩重，夜夜岩扉望北辰。
送客
作者：严嵩
朝代：明

春来每日晴明少，送客城阴骑马迟。返照沙边寒欲敛，行云江上晓频移。谩劳药裹供愁病，且折花枝当别离。故里交亲如问讯，石泉山月负幽期。
送宪副敖君贵之兵备苏州便道省觐
作者：严嵩
朝代：明

渝水蒙山墟上居，彩衣计日拜庭除。寒星拥传催旄节，朔雪趋程奉简书。城隐三吴开府地，战收千舰用兵馀。海邦坐镇无戎檄，圣代鲸波已晏如。
送寇员外阳之浙江佥宪乃父早守宁波也
作者：严嵩
朝代：明

宿昔侍严驾，却驻海州城。今来持宪简，重问浙乡程。政忆留棠旧，名看擢桂荣。圭璋悬世望，鹓鹭列朝英。车接熊幡贵，冠峨豸角明。驿花迎拥传，湖水照扬旌。行部遗黎识，观风宿蠹清。晓装凌雾重，春舫压波平。兰署含香地，旗亭惜别情。临分何以赠，努力振家声。
送张中丞赴召北台张旧以翰林例出补外乃独有今召
作者：严嵩
朝代：明

旧日并辞金马客，天书荣召似君稀。独怜一鹤归瀛岛，却领群星入太微。西台执法摇霜笔，东掖趋朝著豸衣。共说为儒堪重寄，益看吾道有光辉。
送张济甫提学
作者：严嵩
朝代：明

学宪从来重，君当拔擢新。简书还自畏，铅椠转须亲。秉烛儒台夜，停车越水春。要令全浙士，文体尽还醇。
送敖刑部两浙虑囚
作者：严嵩
朝代：明

西曹冠盖乘春发，白马翩翩草色青。原隰光华持汉节，简书钦恤奉虞庭。台端秉烛频看牍，湖上移尊暂驻舲。共说九天携雨露，一时沾洒向东溟。
送曹侍御归朝歌
作者：严嵩
朝代：明

豫章城头班马鸣，六师夜洗章江兵。江亭走饯盛冠盖，绣衣御史趋承明。奉使三年劳遍历，临戎六月诧专征。露剡才闻驰捷奏，天书遄及荷褒荣。高堂老人今白首，门倚秋风知望久。灵鹊朝喧舍北林，青骢晚系篱前柳。橐中金币帝所锡，起舞称觞为亲寿。君恩日共新，南山北阙庆千春。愿将忠孝酬今代，□见功名胜古人。
送曹际卿大参
作者：严嵩
朝代：明

楚楚今藩伯，星轺去若仙。名高称吏部，境胜入湘川。江静深含绿，峰晴迥带烟。旬宣多惠政，要使远人传。
送李正郎之广右提学
作者：严嵩
朝代：明

冠盖三春别，云山百粤程。草齐疑碍马，花暖欲啼莺。简擢儒台重，迟回省署清。相知谁复似，不尽送君情。
送李若溪佥宪
作者：严嵩
朝代：明

别君南国若为情，聚首无端复送行。同里衣冠知己少，外台风纪拜官荣。桄榔夜宿蛮中驿，金鼓晴登岭外城。儒术古来经世用，直看尊俎坐谈兵。
送杨惟明
作者：严嵩
朝代：明

疋马双旌逐晓风，楚云湘水思无穷。遥知驿路经行处，多在春山万木中。
送林石崖都宪
作者：严嵩
朝代：明

中丞出镇在扶风，共说登台两世同。天语宣廷催拥传，霜威满路避乘骢。簪缨独继家声贵，斧钺荣兼节制崇。宵旰忧勤问民瘼，几回书奏大明宫。
送汪吏侍先生
作者：严嵩
朝代：明

叨随钟阜瞻依近，怅别江波跂望劳。长奉清言过玉署，重闻仙步上铨曹。时艰静曙纡筹定，国议新陪出论高。愿坐庙堂同水镜，总收贤俊入甄陶。
送熊元直翰检奉使还南昌
作者：严嵩
朝代：明

燕台冰雪岁云除，梅柳春堤引驷车。奉使暂持天上节，储才曾读禁中书。洪厓山对滕王阁，绿水桥连孺子居。共道世恩承雨露，早知文誉重璠玙。
送王中丞赴召前在豫章有平难之绩
作者：严嵩
朝代：明

绣斧清霜避，楼船绿水开。风云千历会，麟凤众贤来。投老仍严召，当途赖上才。向来筹策地，投檄净烽埃。
送王克斋都宪总督漕运自举进士至今予三赠诗矣
作者：严嵩
朝代：明

释褐今看八座时，都门重续送行诗。历扬岁久官何忝，经济才优众共知。节钺两淮开督府，挽漕千里集舟师。暂劳国计输筹策，星履重来上玉墀。
送王提举
作者：严嵩
朝代：明

装车候明发，蓟城烟露寒。壮心悲远别，苦节耐微官。天地重溟尽，江山百粤盘。携家赴蛮徼，南斗望长安。
送盛程斋都宪
作者：严嵩
朝代：明

欲寻东海黄金灶，仍向罗浮碧玉峰。人世尘劳知已息，仙山灵药会相逢。银鱼锦豸承恩日，绿水丹山归隐时。逍遥且喜从吾好，宠辱由来非我知。
送盛程斋都宪·其一
作者：严嵩
朝代：明

欲寻东海黄金灶，仍向罗浮碧玉峰。人世尘劳知已息，仙山灵药会相逢。
送盛程斋都宪·其二
作者：严嵩
朝代：明

银鱼锦豸承恩日，绿水丹山归隐时。逍遥且喜从吾好，宠辱由来非我知。
送礼侍吴公赴召
作者：严嵩
朝代：明

文昌星彩动南宫，徵拜三卿宠数崇。承旨故随宗伯后，致辞初入谢班中。披云近睹长安日，击水高抟渤海风。朝省事频閒日少，回看烟月忆江东。
送秦司徒致政
作者：严嵩
朝代：明

履声长听殿东墀，祖席春明是别时。去国二贤舆论惜，登庸八座大名垂。云霄路隔冥鸿远，江渚情牵碧草思。莫谓东山成稳卧，苍生应有谢公期。
送罗南康使君
作者：严嵩
朝代：明

犹烦领郡赴江干，千里南州路未难。遗爱旧栽棠树遍，别怀今放酒杯宽。山深洞可寻名迹，家近书能慰母欢。见说府中公事简，五峰苍翠倚楼看。
送胡司寇
作者：严嵩
朝代：明

长干寺里几回来，折柳寻花醉此回。同榜四人公复去，后期何地更衔杯。
送胡少参之蜀
作者：严嵩
朝代：明

罢起郎官草，荣分岳伯符。俭知鱼饭美，清伴鹤琴孤。古柏题堪续，甘棠惠自敷。江间云鸟阵，一访武侯图。
送董子仪主事
作者：严嵩
朝代：明

凤凰楼阁隐金扉，羡尔含毫近紫微。已信长鲸横碧海，更看云锦出天机。星轺奉使荣何忝，彩服宁亲愿不违。借问海山南去鹤，乘风早向帝城归。
送虞大理侍养南归
作者：严嵩
朝代：明

赐归真慰北堂欢，色养无心恋达官。献寿总宜莱子服，趋朝曾识惠文冠。山中逸兴思攀桂，溪上秋芳咏采兰。圣主恩深阊阖远，几回清梦忆鸣銮。
送许仲贻之南京奉常
作者：严嵩
朝代：明

当年曾赋送君诗，倾盖真为国士知。芳桂早魁千佛籍，翔鸾今接九霄仪。园林门带金陵市，俎豆山留玉殿祠。想见昼游多乐事，清标谁不羡琼枝。
送许仲贻赴举
作者：严嵩
朝代：明

高亭击剑酒杯深，极浦维舟风雪阴。积水不堪连暮色，归鸿应是带春音。云霄献纳升东观，泉石栖迟别故林。共道孙弘工射策，莫令经术负初心。
送许龙石少宰之南都
作者：严嵩
朝代：明

香案携经直九重，留曹聊复借高踪。渡江风送仙舟鹢，望阙云蟠帝宅龙。东郡扫松还驻节，北书将橘谩题封。旧游回首难忘地，坐倚修篁夕翠浓。
送赵司空致政
作者：严嵩
朝代：明

嶷然冠剑汉司空，出入三朝操履同。事忤贵人知节槩，心忧王室见清忠。俞章赐允皇仁大，荐剡留贤物论公。遥羡高踪去尘网，云霄万里一冥鸿。
送边都宪召掌北台
作者：严嵩
朝代：明

诏书宣召北门归，恋阙怀乡愿不违。行爱云山过旧里，步纡星履上彤闱。朝廷正倚台纲重，天日长瞻帝座辉。雄峻古称三独坐，百寮回首避霜威。
送进士卢木伯宰嘉兴
作者：严嵩
朝代：明

慷慨贾生能抗疏，萧条宓令独鸣弦。琅玕贮腹应无数，留取重来侍帝前。烟水吴门暂驻桡，到宫惟有两程遥。但教得禄为亲养，不用逢人叹折腰。
送进士卢木伯宰嘉兴·其一
作者：严嵩
朝代：明

慷慨贾生能抗疏，萧条宓令独鸣弦。琅玕贮腹应无数，留取重来侍帝前。
送进士卢木伯宰嘉兴·其二
作者：严嵩
朝代：明

烟水吴门暂驻桡，到宫惟有两程遥。但教得禄为亲养，不用逢人叹折腰。
送进士陈则英归觐
作者：严嵩
朝代：明

长安阙下送离觞，才子宁亲赴北堂。已喜登科同片玉，曾看作赋比长杨。归帆夜度闽川月，舞袖春携汉殿香。暂到故园非久别，云霄计日待鹓行。
送郑刑部之南京
作者：严嵩
朝代：明

人事无端类转蓬，更劳分署过江东。三年卧病烟霞隔，尊酒逢君笑语同。地胜湖波浮几席，秋深庭菊傲霜风。芜城亦是桑乾路，望近桥陵紫翠中。
送钱刑部之四川
作者：严嵩
朝代：明

使节初从东浙归，又看衔命下彤闱。明经断狱曾何忝，拥传还乡倍有辉。北极星辰移益部，层霄雷雨洒圜扉。平反有奏还相寄，遥睇江关朔雁飞。
送陈子新知州
作者：严嵩
朝代：明

金陵共尔论文日，十载重逢白发新。擢第旧传三礼学，分符今牧两州民。青枫粤峤鸣驺远，绿水燕河举棹频。南去故交知渐少，题书还忆雁声春。
送顾使君华玉赴全州
作者：严嵩
朝代：明

吴客孤帆楚水涯，碧云千里度长沙。湘山独夜看明月，莫听猿声易忆家。
送魏中丞之河南
作者：严嵩
朝代：明

星轺建节赴南河，嵩岭横云洛水波。阙下丝纶亲捧诏，泽中鸿雁久兴歌。清霜更助台威重，化雨能敷圣泽多。此去愿纾宵旰虑，待归鸾掖共鸣珂。
送鲁给事之江西
作者：严嵩
朝代：明

远别逢春望转迷，柳条萦绿草新齐。回看紫禁烟霄上，独宿征帆楚水西。事往不堪闻战伐，忧分行可慰黔黎。越边高阁临江在，閒对山云续旧题。
送黄少司徒
作者：严嵩
朝代：明

去国十年仍赴召，遭逢今睹汉仪新。烟花对酒留春棹，剑佩冲星上紫宸。馆中朋辈谁同在，白下交期我重亲。台省故人如见问，为言閒僻称吟身。
途中晴
作者：严嵩
朝代：明

山游苦奔峭，会意乐有馀。大仰寻真隐，蟠龙回我车。湿云收绝壁，高柳媚清渠。陂岸生新水，期来坐钓鱼。
通州城北新浚通惠河以达漕粟入京免陆运之劳是日登舟有作
作者：严嵩
朝代：明

昔上鞚飞壒，今来航素波。中流牵锦缆，临泛兴如何。柁转郡楼失，蓬开山翠多。宛似吴堤上，垂杨隐棹歌。一闸复一闸，牵舟菀柳阴。惠通名肇昔，疏凿利从今。波浸城皋远，源分苑内深。极知邦计重，真说水如金。
通州城北新浚通惠河以达漕粟入京免陆运之劳是日登舟有作·其一
作者：严嵩
朝代：明

昔上鞚飞壒，今来航素波。中流牵锦缆，临泛兴如何。柁转郡楼失，蓬开山翠多。宛似吴堤上，垂杨隐棹歌。
通州城北新浚通惠河以达漕粟入京免陆运之劳是日登舟有作·其二
作者：严嵩
朝代：明

一闸复一闸，牵舟菀柳阴。惠通名肇昔，疏凿利从今。波浸城皋远，源分苑内深。极知邦计重，真说水如金。
遣祭皇子于西苑长春宫寓宿苑中纪述
作者：严嵩
朝代：明

望见飞虹白玉桥，水边台殿影青霄。那知苑内来留宿，月白霜清共此宵。西内新移皇子丧，礼卿临奠捧宸章。蕙肴兰醑曾来享，转益皇情一倍伤。缭绕香花覆玉幢，瑶坛夜醮礼虚皇。可怜今夕长春殿，坐听经声月转廊。高殿虚廊灯烛光，残河欲没树苍苍。长安万户瞢腾里，不信蓬莱刻漏长。
遣祭皇子于西苑长春宫寓宿苑中纪述·其一
作者：严嵩
朝代：明

望见飞虹白玉桥，水边台殿影青霄。那知苑内来留宿，月白霜清共此宵。
遣祭皇子于西苑长春宫寓宿苑中纪述·其三
作者：严嵩
朝代：明

缭绕香花覆玉幢，瑶坛夜醮礼虚皇。可怜今夕长春殿，坐听经声月转廊。
遣祭皇子于西苑长春宫寓宿苑中纪述·其二
作者：严嵩
朝代：明

西内新移皇子丧，礼卿临奠捧宸章。蕙肴兰醑曾来享，转益皇情一倍伤。
遣祭皇子于西苑长春宫寓宿苑中纪述·其四
作者：严嵩
朝代：明

高殿虚廊灯烛光，残河欲没树苍苍。长安万户瞢腾里，不信蓬莱刻漏长。
郊园
作者：严嵩
朝代：明

柴扉在深木，无人昼不关。山围修竹罅，泉鸣乱石间。倚杖玩苍翠，临风听潺湲。一瓢挂高树，日暮灌花还。
郊祀
作者：严嵩
朝代：明

天行驾凤虬，春祀重圆丘。殿幄红云绕，坛松壁月流。馨香荐明德，穰简集洪休。万国观成事，宫筵庆玉旒。
郊行
作者：严嵩
朝代：明

沙路平如掌，郊行吟望赊。山围四野碧，河抱一村斜。松径入僧寺，草屋见渔家。春风几日到，村园桃李花。
郑州察院
作者：严嵩
朝代：明

使节晨驱初渡河，宋京梁苑日经过。停车最爱兹轩？，维楫犹惊昨暮波。暑路尘沙淹暍思，晚云台榭起悲歌。晋公祠墓千年在，怅望秋烟隐薜萝。
郑州察院
作者：严嵩
朝代：明
体裁：七言律诗

使节晨驱初渡河，宋京梁苑日经过。停车最爱兹轩�，维楫犹惊昨暮波。暑路尘沙淹暍思，晚云台榭起悲歌。晋公祠墓千年在，怅望秋烟隐薜萝。
郡内逢春
作者：严嵩
朝代：明

春日春台宜引望，万家城郭庆春新。彩幡花胜巧随俗，柏叶梅枝清傍人。离离雪树开晴旭，冉冉风烟度野津。还沾郡邸宾筵醉，转觉乡园物候亲。
郡学罗守新肄乐请予观赋
作者：严嵩
朝代：明

朅闻金丝奏，洋洋黉舍中。迹类观周庙，神疑游泽宫。徵师来独远，享圣礼攸崇。兹郡惭遐僻，居然邹鲁风。伟哉贤守化，不羡蜀文翁。
酬别刘梅国兄
作者：严嵩
朝代：明

故人千里别，何意到空林。观榜曾随骥，遗诗比赠金。青天寻蜀道，夜雪度山阴。明发巴陵渚，烟波愁我心。
酬别张侍御
作者：严嵩
朝代：明

春风曾驻木兰舟，使节真看万里游。揽辔霜威清瘴海，停杯诗兴满沧洲。天寒江县城空闭，秋旱山田谷未收。多病有怀谈莫尽，送君分首重淹留。
酬和少宗伯汪先生省中步月见怀之作
作者：严嵩
朝代：明

南宫风露溢清寒，华月当窗转玉盘。始信仙踪隔尘土，漫怜浮世有悲欢。茶烹石鼎分池雪，香爇金垆和泽兰。忽荷云章寄琼署，欲携春兴伴花坛。夜深高咏在虚亭，无柰蟾光影竹青。对树栖鸦眠自在，傍城更柝语丁宁。歌馀白雪翻瑶瑟，兴入沧洲拂画屏。人事故逢清景少，赏心长为碧云停。
酬和少宗伯汪先生省中步月见怀之作·其一
作者：严嵩
朝代：明

南宫风露溢清寒，华月当窗转玉盘。始信仙踪隔尘土，漫怜浮世有悲欢。茶烹石鼎分池雪，香爇金垆和泽兰。忽荷云章寄琼署，欲携春兴伴花坛。
酬和少宗伯汪先生省中步月见怀之作·其二
作者：严嵩
朝代：明

夜深高咏在虚亭，无柰蟾光影竹青。对树栖鸦眠自在，傍城更柝语丁宁。歌馀白雪翻瑶瑟，兴入沧洲拂画屏。人事故逢清景少，赏心长为碧云停。
酬崦西侍读见赠上陵之作
作者：严嵩
朝代：明

时秋重祠事，吾喜得山行。是日愁霖净，风烟破晓晴。看云千嶂立，临水一诗成。为诵琼瑶句，浑忘羁旅情。
酬未斋宫谕见赠
作者：严嵩
朝代：明

先皇陵殿枕秋风，下马来瞻夕照红。流水犹疑响环佩，长松只讶拥虬龙。雄关北踞通秦塞，叠嶂西驰绕汉宫。欲写神功镌峄颂，绿崖苍壁倚天穹。柏林溪路转纡馀，怪石淩空不受驱。帝作大邦劳眷顾，民于此地敢樵苏。峰峦四合看屏障，水树千重入画图。人世丹丘惊险绝，仙山蓬岛讶虚无。
酬未斋宫谕见赠·其一
作者：严嵩
朝代：明

先皇陵殿枕秋风，下马来瞻夕照红。流水犹疑响环佩，长松只讶拥虬龙。雄关北踞通秦塞，叠嶂西驰绕汉宫。欲写神功镌峄颂，绿崖苍壁倚天穹。
酬未斋宫谕见赠·其二
作者：严嵩
朝代：明

柏林溪路转纡馀，怪石淩空不受驱。帝作大邦劳眷顾，民于此地敢樵苏。峰峦四合看屏障，水树千重入画图。人世丹丘惊险绝，仙山蓬岛讶虚无。
酬石门侍读见赠
作者：严嵩
朝代：明

翻屋秋霖作夜惊，出城晴旭称郊行。谩于夷险思身事，却以忧欢见友情。山月解装陵屋白，涧风骑马柏林清。浮尘扰扰非吾意，临羡沧州愧濯缨。
酬罗使君仰山之招
作者：严嵩
朝代：明

开缄见月生幽思，清晓雨声翻屋来。千峰古木啼猿处，空忆题诗坐石苔。
酬陆司业见寄秋怀之作
作者：严嵩
朝代：明

书囊药裹镇吾随，岐路东西岂预期。多病祗怜癯骨在，素心惟荷故人知。游鱼远水书难寄，碧树高云意每迟。鳌禁掖垣追逐地，独惭虚薄□恩私。云海沧茫隔凤台，两年刚得一书回。敢将胶漆期君并，莫为阴晴与世猜。往日诗篇常在把，几时尊酒定重开。龙山又是茱萸节，珍重登高作赋才。
酬陆司业见寄秋怀之作·其一
作者：严嵩
朝代：明

书囊药裹镇吾随，岐路东西岂预期。多病祗怜癯骨在，素心惟荷故人知。游鱼远水书难寄，碧树高云意每迟。鳌禁掖垣追逐地，独惭虚薄□恩私。
酬陆司业见寄秋怀之作·其二
作者：严嵩
朝代：明

云海沧茫隔凤台，两年刚得一书回。敢将胶漆期君并，莫为阴晴与世猜。往日诗篇常在把，几时尊酒定重开。龙山又是茱萸节，珍重登高作赋才。
酬雁洲见寄
作者：严嵩
朝代：明

南山有松松有萝，昔日结交今谓何。但使同吟白云峤，何须独上金銮坡。何处云山疋马归，暮云相望两依依。凭君慰我尺素寄，日日江楼有雁飞。北风吹雪满汀洲，欲折梅花不自由。无限离情渺难寄，题诗更上一层楼。
酬雁洲见寄·其一
作者：严嵩
朝代：明

南山有松松有萝，昔日结交今谓何。但使同吟白云峤，何须独上金銮坡。
酬雁洲见寄·其三
作者：严嵩
朝代：明

北风吹雪满汀洲，欲折梅花不自由。无限离情渺难寄，题诗更上一层楼。
酬雁洲见寄·其二
作者：严嵩
朝代：明

何处云山疋马归，暮云相望两依依。凭君慰我尺素寄，日日江楼有雁飞。
重经石佛闸望岸傍阁而赋之
作者：严嵩
朝代：明

梵阁临江记昔攀，白云苍桧锁禅关。波澜极浦浮高栋，雾霭疏林出断山。尽日帆樯经树杪，早时钟鼓落人间。尘劳未息堪惆怅，又送官航此路还。
野泊
作者：严嵩
朝代：明

野外萧条灯火稀，空江孤艇暂相依。年荒触目俱堪骇，隔岸燎原驱虎归。
金山
作者：严嵩
朝代：明

寺拥金山古，江流碧海深。千年此形胜，词客几登临。波浪浮香阁，鱼龙听梵音。晨风渡舟楫，真有济川心。
金山寺登赋
作者：严嵩
朝代：明

披云跻绝壑，搴萝憩石门。上方孤磬发，令我澄心魂。苔壁风烟古，龙湫雾雨昏。摩藓铭难辨，开金迹尚存。浴日鲸波迥，含风鹫岭孤。春洲足烟雨，客思渺平芜。天影遥连海，山形尽入吴。复此弭兰楫，因悲芳岁徂。
金山寺登赋·其一
作者：严嵩
朝代：明

披云跻绝壑，搴萝憩石门。上方孤磬发，令我澄心魂。苔壁风烟古，龙湫雾雨昏。摩藓铭难辨，开金迹尚存。
金山寺登赋·其二
作者：严嵩
朝代：明

浴日鲸波迥，含风鹫岭孤。春洲足烟雨，客思渺平芜。天影遥连海，山形尽入吴。复此弭兰楫，因悲芳岁徂。
金陵城西泛舟太宰刘公邀集
作者：严嵩
朝代：明

叠嶂澄江绕帝州，金尊锦席在兰舟。正逢吏散轩裳集，况是郊晴雾雨收。隔岸帆樯迷浦溆，傍城楼阁带林丘。名都胜槩还今赏，赤壁高阳空昔游。
金陵岁夜
作者：严嵩
朝代：明

旧都遗俗是升平，又听盈门鼓吹声。柏酒竞传知腊味，土牛初献识春耕。万家梅柳开烟市，双阙星河隐凤城。萍海客游今老大，自惭癯质玷华缨。朮炉松火照春城，夜雪寒灯对旧京。霜鬓暗催人易老，天涯独宿梦难成。因怀泉石违初志，愧乏涓埃答圣明。烧竹引杯聊饯岁，望乡瞻阙总关情。
金陵岁夜·其一
作者：严嵩
朝代：明

旧都遗俗是升平，又听盈门鼓吹声。柏酒竞传知腊味，土牛初献识春耕。万家梅柳开烟市，双阙星河隐凤城。萍海客游今老大，自惭癯质玷华缨。
金陵岁夜·其二
作者：严嵩
朝代：明

朮炉松火照春城，夜雪寒灯对旧京。霜鬓暗催人易老，天涯独宿梦难成。因怀泉石违初志，愧乏涓埃答圣明。烧竹引杯聊饯岁，望乡瞻阙总关情。
钟山游眺
作者：严嵩
朝代：明

可怜春岸飞鸥鸟，又见春山长薜萝。峰势插江溪路小，峡门横石水声多。平沙觅句看云立，极浦回舟载酒过。见说此溪多钓伴，月明来听扣舷歌。
钤山夜别简侍御得宽字
作者：严嵩
朝代：明

柱史来天上，相过坐夜阑。霜威清暂假，月色好同看。晨渡河冰壮，春浮楚泽宽。台臣纲纪地，送子见才难。
钤山御书楼成自述短诗
作者：严嵩
朝代：明

楼成东圃定何如，缃帙牙签尽赐书。延眺巧当山色处，对扬荣荷圣恩馀。三春花气薰兰芨，五夜虹光映斗墟。留与后人传世泽，要知经训是菑畬。十载虚叨列近臣，宝函宸翰拜恩频。云霞捧出天家制，琬琰藏为奕世珍。万古江山开栋宇，百年忠孝报君亲。愿将天保歌周历，夜傍奎躔礼北辰。頖邻松竹是吾庐，廿载辛勤此卜居。山近云烟浮几案，门深宾从拥轩车。敢将新构誇仑奂，但愿淳风挹里闾。他日若论归老计，邺侯惟有满家书。
钤山御书楼成自述短诗·其一
作者：严嵩
朝代：明

楼成东圃定何如，缃帙牙签尽赐书。延眺巧当山色处，对扬荣荷圣恩馀。三春花气薰兰芨，五夜虹光映斗墟。留与后人传世泽，要知经训是菑畬。
钤山御书楼成自述短诗·其三
作者：严嵩
朝代：明

頖邻松竹是吾庐，廿载辛勤此卜居。山近云烟浮几案，门深宾从拥轩车。敢将新构誇仑奂，但愿淳风挹里闾。他日若论归老计，邺侯惟有满家书。
钤山御书楼成自述短诗·其二
作者：严嵩
朝代：明

十载虚叨列近臣，宝函宸翰拜恩频。云霞捧出天家制，琬琰藏为奕世珍。万古江山开栋宇，百年忠孝报君亲。愿将天保歌周历，夜傍奎躔礼北辰。
钤阁同刘子集咏
作者：严嵩
朝代：明

树引肩舆入，山当对酒吟。泉流一壑响，云度数峰阴。兹地尘境绝，逢君坐语深。谁言簪绂者，同有薜萝心。
钤阁对雨
作者：严嵩
朝代：明

白雾涌岩扉，回飙吹客衣。万松鸣雨急，孤阁到人稀。眺迥迷前浦，凭高失翠微。惜春今已晚，虚负采山薇。
钤阁登咏
作者：严嵩
朝代：明

石堂岩径薜萝封，钟磬遥闻最上峰。云净芙蓉列远岫，天晴风雨起长松。真仙定拟过笙凤，樵客何因识洞龙。高阁我来忘几度，每来拄笏坐从容。
钤阁秋集
作者：严嵩
朝代：明

钤冈高楼足大观，况逢晴日倚栏干。竹林啼鸟关幽事，石磴松风生昼寒。病身自喜逢秋健，携手聊寻尽日欢。万事浮生空役役，拟从山客借蒲团。
钤阁赠傅侍御兄
作者：严嵩
朝代：明

素琴远抱有馀情，草阁孤峰眼共明。黄菊几逢词客病，绿尊今对故人清。留君小作山中宿，念我虚题榜下名。信有膏肓在泉石，十年从宦竟无成。山游处处见山情，极目秋空万里明。石磴屡缘心未倦，松亭小坐思尤清。林中久负幽人约，壁上新题过客名。自是登高能赋手，看君四韵已俱成。
钤阁赠傅侍御兄·其一
作者：严嵩
朝代：明

素琴远抱有馀情，草阁孤峰眼共明。黄菊几逢词客病，绿尊今对故人清。留君小作山中宿，念我虚题榜下名。信有膏肓在泉石，十年从宦竟无成。
钤阁赠傅侍御兄·其二
作者：严嵩
朝代：明

山游处处见山情，极目秋空万里明。石磴屡缘心未倦，松亭小坐思尤清。林中久负幽人约，壁上新题过客名。自是登高能赋手，看君四韵已俱成。
钦佩南原草堂集别
作者：严嵩
朝代：明

梁宛乘骢马，秦淮掩竹扉。因怜奉丹诏，不得羡荷衣。古屋秋山近，清池夕鸟飞。故人从此去，吾至欲何依。
钱子中挽诗
作者：严嵩
朝代：明

抱志岂不广，其如值数奇。山阳旧行处，邻笛使人悲。素简留丹箧，新花发故池。何因慰溟漠，拭泪一题诗。
镇国山亭
作者：严嵩
朝代：明

朱甍开邸第，竹径得山家。桂种瑶台树，莲开玉井花。倾杯移渤澥，染翰动龙蛇。疑有神仙过，鸾箫隔彩霞。
长至祁阳县行礼时车驾北征
作者：严嵩
朝代：明

使节祁阳逢至日，县庭班列觐天光。即看暖入深宫线，正想风飘合殿香。塞马力应疲雨雪，江鸿书不到衡湘。寒云落木催愁剧，魏阙沧洲引睇长。
阅武亭置酒
作者：严嵩
朝代：明

山拥宾筵翠，城围将垒高。霜天清鼓角，云日丽旌旄。箭迅穿鸿鹄，杯香擘蟹？。取醉自兹别，临岐赠宝刀。
阅武亭置酒
作者：严嵩
朝代：明
体裁：五言律诗

山拥宾筵翠，城围将垒高。霜天清鼓角，云日丽旌旄。箭迅穿鸿鹄，杯香擘蟹�。取醉自兹别，临岐赠宝刀。
阳峰诗为大学士张公赋
作者：严嵩
朝代：明
体裁：古风

岷江浩东注，喷薄万�盈。孤巘俯江际，芙蓉如削成。绮丽地灵结，岧峣天柱擎。云物互吞吐，岛屿相回萦。伊人秉幽尚，兴与山水并。结屋面其胜，林巷有馀清。波光动远浦，秀色来前楹。一朝遘休运，应卜登承明。介节立万仞，阳德敷烝氓。扶舆发清淑，川阜储精英。申甫本岳降，傅说起岩耕。兹山在遐服，四海称佳名。
阳春书院唐朱二侍御邀集
作者：严嵩
朝代：明

阳春院里花仍发，不饮其如春色何。高台曲沼人能到，迟日浓烟景自多。犹怜绿水飞鸿雁，更著兰舟采芰荷。章郡升平异前日，时邀骢马一相过。
阻雨不得登蟠龙
作者：严嵩
朝代：明

溪上风雨来，飒飒篁竹乱。油云翳层峰，对面隔霄汉。鸟道纡百盘，龙门在天半。佳期恨缅邈，寒望增凄断。下马憩林居，一顾屡长叹。自无飞仙术，安得凌绝观。
陈中丞年兄升大理卿赠别
作者：严嵩
朝代：明

卿月昭回入紫微，法星迢递别南圻。江波共惜仙帆远，台路争看绣斧归。松柏晚当冰涧立，鹓鸾春傍禁城飞。江东云树遥相忆，榜下同年太觉稀。
陈监丞父寿词
作者：严嵩
朝代：明

寿酒新开秋露盘，草堂高隐碧云端。花边玉杖閒堪拄，箧里丹经老自看。济郡伏生还授学，鹿门庞叟只遗安。胶庠有禄能分养，恬淡无心羡达官。
陈节推久在南昌寄赠
作者：严嵩
朝代：明

郡阁萧条昼掩扉，窗中林岫待玄晖。东湖亦是桑乾水，应望袁山日忆归。
院堂之集予以病不赴次韵答诸公
作者：严嵩
朝代：明

玉堂开宴劝杯宽，彩笔题诗洒墨乾。绕槛山围锦绣障，过檐竹长凤凰竿。旧游梦忆仙曹隔，雅会身惭病祟干。八座轩裳俱俊望，蒹葭那得倚琅玕。
除夕作
作者：严嵩
朝代：明

杯湛灯明深客堂，促阴浮迹笑尘忙。病来渐觉形容老，静后浑于岁月忘。星斗逼檐知夜永，垄畦融雪丨年康。朝衣细整听钟漏，正想氤氲汉殿香。
除夕全州少司徒梅轩蒋公邀集少傅敬所公之兄也致政宫傅张公泾川在座有诗次韵二首
作者：严嵩
朝代：明

除日他乡倍忆家，聚星高会转宜誇。能堪黄阁留宾席，正赖清尊遣岁华。青蕙色淩阶下雪，玉梅香破腊前花。烟霜旅棹催晨发，已报春风动水涯。台阁勋名重帝家，不因荣盛有矜誇。那知守岁逢椒颂，却喜登堂咏棣华。吟就谢池怜梦草，醉归唐苑忆看花。履端更有明朝庆，皇泽春阳总未涯。
除夕全州少司徒梅轩蒋公邀集少傅敬所公之兄也致政宫傅张公泾川在座有诗次韵二首·其一
作者：严嵩
朝代：明

除日他乡倍忆家，聚星高会转宜誇。能堪黄阁留宾席，正赖清尊遣岁华。青蕙色淩阶下雪，玉梅香破腊前花。烟霜旅棹催晨发，已报春风动水涯。
除夕全州少司徒梅轩蒋公邀集少傅敬所公之兄也致政宫傅张公泾川在座有诗次韵二首·其二
作者：严嵩
朝代：明

台阁勋名重帝家，不因荣盛有矜誇。那知守岁逢椒颂，却喜登堂咏棣华。吟就谢池怜梦草，醉归唐苑忆看花。履端更有明朝庆，皇泽春阳总未涯。
除夕和石潭学士时车驾狩于榆林
作者：严嵩
朝代：明

更烧残烛坐虚筵，起视明星在远天。客夜杯盘随俗举，城春花柳向谁妍。愁心暗逐阶蓂老，芳讯频经陇月圆。身事流年那可道，箕山终愧古人贤。
除夕家宴喜弟侄远至
作者：严嵩
朝代：明

京华屡见流年换，弟侄新从故里来。乍睹别颜应自喜，细论乡事转堪哀。杯浮绿蚁团栾坐，花覆银缸烂熳开。薄劣误承皇眷厚，沧江空问钓鱼台。
陵祀夜归
作者：严嵩
朝代：明

繁星攒列炬，流尘起飞鞚。绕树远钟微，沾衣零露重。回望碧山椒，山深夜寂寥。云舆归缥缈，玉殿锁岧峣。重泉光景匿，蔓草蛩声唧。唯有朝陵使，年年来此夕。
陵祀奉简闻司寇唐中丞
作者：严嵩
朝代：明

秋日野晴朝露晞，六陵如黛净烟霏。村原几处临寒水，台殿千重锁翠微。频来古寺能留榻，久客缁尘欲化衣。西省内台俱重望，叨陪鹓序有光辉。
雁峰寺易太史计使君集
作者：严嵩
朝代：明

衡阳溆浦水烟通，落日来登回雁峰。星轺玉节道路远，洞庭潇湘云雾重。川长不见传书雁，寺古仍馀夹道松。山园绿竹扶疏好，共惜佳人此地逢。
集刘大别业
作者：严嵩
朝代：明

别业春山里，松筠开翠微。文觞坐群客，此会昔应稀。涧雨桐花湿，楼晴燕子飞。主情殊未已，乘醉出荆扉。
集寿僧房饯少司成汪先生之南京和席间韵
作者：严嵩
朝代：明

野寺携尊访昔游，石堂风雨坐相留。檐前老树身全湿，竹里深烟气暗浮。多病此时须劝酒，异乡何处复登楼。平生词赋关幽兴，无柰江篱绕去舟。君去扁舟碧水阴，古兰幽杜蔼芳襟。移榻野鸥陪宴坐，开尊江月照离心。春莺自解迁乔木，海鹤谁应别故岑。怅忆先朝供奉日，西清钟漏隔花深。
集寿僧房饯少司成汪先生之南京和席间韵·其一
作者：严嵩
朝代：明

野寺携尊访昔游，石堂风雨坐相留。檐前老树身全湿，竹里深烟气暗浮。多病此时须劝酒，异乡何处复登楼。平生词赋关幽兴，无柰江篱绕去舟。
集寿僧房饯少司成汪先生之南京和席间韵·其一
作者：严嵩
朝代：明
体裁：七言律诗

野寺携尊访昔游，石堂风雨坐相留。檐前老树身全湿，竹里深烟气暗浮。多病此时须劝酒，异乡何处复登楼。平生词赋关幽兴，无柰江蓠绕去舟。
集寿僧房饯少司成汪先生之南京和席间韵·其二
作者：严嵩
朝代：明

君去扁舟碧水阴，古兰幽杜蔼芳襟。移榻野鸥陪宴坐，开尊江月照离心。春莺自解迁乔木，海鹤谁应别故岑。怅忆先朝供奉日，西清钟漏隔花深。
雨
作者：严嵩
朝代：明

暑雨新秋剧，茆庐湿不禁。气蒸时见日，阴积转成霖。云雾北山密，烟波南国深。床头有浊酒，独酌散幽襟。日日浮云色，深疑失太阳。叶深听更急，葵意仰何长。邻屋垣颓共，泥涂马去妨。庭间独鸣鹤，尔亦念高翔。
雨·其一
作者：严嵩
朝代：明

暑雨新秋剧，茆庐湿不禁。气蒸时见日，阴积转成霖。云雾北山密，烟波南国深。床头有浊酒，独酌散幽襟。
雨·其二
作者：严嵩
朝代：明

日日浮云色，深疑失太阳。叶深听更急，葵意仰何长。邻屋垣颓共，泥涂马去妨。庭间独鸣鹤，尔亦念高翔。
雨后南池
作者：严嵩
朝代：明

鸣雨夜不止，春波漫绿塘。细浪摇孤屿，广岸映回墙。乍宜添水槛，还能受野航。蒲荷纷擢秀，槐柳俨成行。虚疑泛瀛岛，深拟对濠梁。临流兴不极，日暮歌沧浪。
雨夕作
作者：严嵩
朝代：明

秋气总成悲，那堪积雨时。客衣新授褐，林叶故辞枝。关塞书难问，风波鬓易丝。停舟闻夕雁，渺渺向南驰。
雨望
作者：严嵩
朝代：明

高楼集飞雨，半入空濛间。梅痕低映水，草阁暝依山。境寂浑饶睡，杯深忽破颜。五岭愁难望，烟中凝翠鬟。
雨泊凤洲酬寄朝望太守
作者：严嵩
朝代：明

厌听高城雨，还维古驿舟。琼枝那近眼，烟浪递生愁。鸦湿波翻木，鸥喧雨满洲。离心何处是，暝色载孤舟。凤洲几回至，一至情眷眷。佳期渺未忘，薄别宁当怨。山阁忆春临，渚花宜晚望。不共瀼西游，空怀郢中唱。
雨泊凤洲酬寄朝望太守·其一
作者：严嵩
朝代：明

厌听高城雨，还维古驿舟。琼枝那近眼，烟浪递生愁。
雨泊凤洲酬寄朝望太守·其三
作者：严嵩
朝代：明

凤洲几回至，一至情眷眷。佳期渺未忘，薄别宁当怨。
雨泊凤洲酬寄朝望太守·其二
作者：严嵩
朝代：明

鸦湿波翻木，鸥喧雨满洲。离心何处是，暝色载孤舟。
雨泊凤洲酬寄朝望太守·其四
作者：严嵩
朝代：明

山阁忆春临，渚花宜晚望。不共瀼西游，空怀郢中唱。
雪后钤山寄友
作者：严嵩
朝代：明

江上日日吹北风，茅屋拥被卧如弓。楚乡物色是燕北，晴雪楼台似画中。病骨总缘诗思瘦，屏居长与岁年穷。毳裘貂帽忆京国，佩马朝天过苑东。
雪霁登钤山
作者：严嵩
朝代：明

千峰积瑶素，寰宇映空明。仙人好赤脚，独蹑层冰行。叠石疑琼岛，高楼思玉京。劲风仍振木，朗月已辉城。永夜山中宿，山泉松涧鸣。
霰
作者：严嵩
朝代：明

野霰朝仍集，山云冻不收。家贫念藜藿，寒至想衣裘。戎马多征檄，江波有钓舟。短歌成独醉，聊得坐消忧。
顾山人寿诗
作者：严嵩
朝代：明

最忆芜城车马地，草堂花竹净风烟。地偏廛市同真隐，貌古衣冠似列仙。清爱碧箫吹海月，静看玄鹤舞芝田。绿蒲青艾俱生色，岁岁开尊午日前。
顾户侍考绩补赠
作者：严嵩
朝代：明

民部知名久，清朝最老成。松当云壑古，冰贮玉壶清。国计分留署，秋帆上帝京。赠言惭我后，叨此继同声。
题双松卷
作者：严嵩
朝代：明

庭中双松树，柯叶何青青。岁晚岩居子，相期来斸苓。
题宫保孙公宜晚亭
作者：严嵩
朝代：明

翠屏无限好，历历近青冥。落景閒宜对，高歌醉自听。浦帆依鸟尽，岩桂向人青。黄绮疑公是，终朝辅汉庭。
题悟石轩旧传生公说法石为点头轩以是名
作者：严嵩
朝代：明

盘石寺门前，相传听法年。袭讹僧善幻，赏胜客犹怜。松桂流寒月，藤萝起夕烟。未须谈寂理，聊此息尘缘。
题晏守备画
作者：严嵩
朝代：明

汲泉抱瓮谁家妇，伐岭负薪何处翁。要识民间贫苦事，此图长置此堂中。当午锄禾妇子同，力田心只愿年丰。人间最苦惟农事，看取豳诗七月风。
题李学士画
作者：严嵩
朝代：明

杏阁依青嶂，萝轩俯绿畴。路迷仙子宅，花暗羽人丘。水讶伊瀍阔，山疑鄠杜幽。傍崖交杂树，悬石下飞流。谷晓催禽哢，郊晴唤客游。谁言居玉署，长此对沧洲。
题杨时明瀛州别业
作者：严嵩
朝代：明

别业踞仙洲，仙人洞壑幽。岩回疑径断，林抱见溪流。竹隐横琴坐，花随放棹游。终期谢簪绂，扫石卧兹丘。
题桓山马水部张户曹宋兵宪邀集
作者：严嵩
朝代：明

桓卿为石室，闻在此山间。愚迹无人问，禅林客自攀。断碑荒藓合，深洞碧萝閒。千古悲凉意，斜阳独鸟还。群山连积水，凝望渺烟氛。鹿走遥坰草，龙嘘大泽云。霸图雄业改，殊俗剑歌闻。吊古情难极，凭高酒易醺。
题桓山马水部张户曹宋兵宪邀集·其一
作者：严嵩
朝代：明

桓卿为石室，闻在此山间。愚迹无人问，禅林客自攀。断碑荒藓合，深洞碧萝閒。千古悲凉意，斜阳独鸟还。
题桓山马水部张户曹宋兵宪邀集·其二
作者：严嵩
朝代：明

群山连积水，凝望渺烟氛。鹿走遥坰草，龙嘘大泽云。霸图雄业改，殊俗剑歌闻。吊古情难极，凭高酒易醺。
题潇湘楼
作者：严嵩
朝代：明

山色青瑶润，江光素练长。误疑看图画，乃觉临潇湘。
题石滩卷
作者：严嵩
朝代：明

吾爱石滩子，为赋石滩吟。云波晴泻练，风濑暗鸣琴。澹逸凫鸥侣，青苍枫栝林。尘缨何日濯，访尔草堂深。
题罗太守画
作者：严嵩
朝代：明

何处林居好，移来庭壁间。风泉留喷薄，云峤锁孱颜。溪忆浮槎到，峰疑采药还。郡斋收印坐，知尔饱看山。溪山尽瑶素，晓霁更宜人。不悟梁园雪，虚疑芳树春。剡舟乘兴逸，郢曲和歌新。怀君当此夕，难浣渴心尘。
题罗太守画·其一
作者：严嵩
朝代：明

何处林居好，移来庭壁间。风泉留喷薄，云峤锁孱颜。溪忆浮槎到，峰疑采药还。郡斋收印坐，知尔饱看山。
题罗太守画·其二
作者：严嵩
朝代：明

溪山尽瑶素，晓霁更宜人。不悟梁园雪，虚疑芳树春。剡舟乘兴逸，郢曲和歌新。怀君当此夕，难浣渴心尘。
题胡使君可泉
作者：严嵩
朝代：明

秦安卦山北，相传有异泉。胡公读书处，钓月弄潺湲。漱玉云根净，牵萝雪瀑悬。夜弦翻雅调，春瓮泻芳涓。江海覃馀泽，山林结挣缘。鉴澄心比瑩，膏润暍同蠲。地以高贤胜，图将美迹传。次山文笔健，岩石几铭镌。
题胡使君可泉
作者：严嵩
朝代：明
体裁：五言排律

秦安卦山北，相传有异泉。胡公读书处，钓月弄潺湲。漱玉云根净，牵萝雪瀑悬。夜弦翻雅调，春瓮泻芳涓。江海覃馀泽，山林结挣缘。鉴澄心比莹，膏润暍同蠲。地以高贤胜，图将美迹传。次山文笔健，岩石几铭镌。
题虞山庙
作者：严嵩
朝代：明

重华千载后，遗庙在南夷。弦想薰风奏，庭思凤鸟仪。断碑苔藓合，幽洞薜萝垂。髣髴移仙驾，乘云度九疑。
题西湖景画
作者：严嵩
朝代：明
体裁：七言律诗

一带云峰望却无，六桥烟树隐模糊。夕阳楼阁林藏寺，芳草汀洲水满湖。苏相堤横苍径远，逋仙宅傍碧山孤。画图云是西湖景，曾到西湖似画图。
题顾中丞山居
作者：严嵩
朝代：明

城居厌烦郁，遥在碧山栖。石径云俱静，松窗路转迷。到来峰历历，吟处草萋萋。我忆闻高论，春醪远为携。桃树仙人宅，春山不可寻。偶随芳草去，言到白云深。片月窥萝幌，啼莺绕竹林。亦知难久卧，四海望为霖。
题顾中丞山居·其一
作者：严嵩
朝代：明

城居厌烦郁，遥在碧山栖。石径云俱静，松窗路转迷。到来峰历历，吟处草萋萋。我忆闻高论，春醪远为携。
题顾中丞山居·其二
作者：严嵩
朝代：明

桃树仙人宅，春山不可寻。偶随芳草去，言到白云深。片月窥萝幌，啼莺绕竹林。亦知难久卧，四海望为霖。
题顾中丞载酒亭图
作者：严嵩
朝代：明

紫芝题墨千年胜，图向衡山赏更新。万壑云松一茅屋，就中疑是草玄人。松坞高眠深闭关，清词白雪落人间。我欲相从迷所适，却随芳草到春山。
题顾中丞载酒亭图·其一
作者：严嵩
朝代：明

紫芝题墨千年胜，图向衡山赏更新。万壑云松一茅屋，就中疑是草玄人。
题顾中丞载酒亭图·其二
作者：严嵩
朝代：明

松坞高眠深闭关，清词白雪落人间。我欲相从迷所适，却随芳草到春山。
题风洞
作者：严嵩
朝代：明

宁知岩洞古，平临阛阓中。梵阁开丹鹫，仙梯蹑彩虹。遥峰晴吐雾，阴磴静含风。安能赋招隐，来扳幽桂丛。
题黄氏池亭
作者：严嵩
朝代：明

黄生池阁清，独宿怡我情。高窗延雾色，曲涧绕泉声。邻里閒能过，鸥鱼近不惊。永学溪中钓，宁求世上名。
题龙封君颐贞卷
作者：严嵩
朝代：明

学道人未识，端居遗俗纷。云龟导真息，玄豹养深文。履坦自多吉，逃名世却闻。当时读易处，幽室洒兰芬。
香山寺来青轩题
作者：严嵩
朝代：明

再到层轩坐，诸峰尽若迎。劲风山木振，初日殿鸦鸣。澄廓邀殊观，高閒寄远情。惜无谢客赏，况乃趣王程。
驾祀七陵奉敕居守京城即事有述
作者：严嵩
朝代：明

凤城楼堞隐寒空，玉帐旌麾飐晓风。新菊凝香随步辇，灵峰积翠绕离宫。龙云瑞气来皇邑，霜露秋容感圣衷。芸阁侍臣劳简命，拥旄持节愧何功。画戟连营警卫重，翠华今夕驻行宫。朝颁玺敕纶言重，夜锁金城节制雄。风清刻漏来天上，霜白星河绕禁中。皇德万年同郏鼎，汉家谁数贰师功。
驾祀七陵奉敕居守京城即事有述·其一
作者：严嵩
朝代：明

凤城楼堞隐寒空，玉帐旌麾飐晓风。新菊凝香随步辇，灵峰积翠绕离宫。龙云瑞气来皇邑，霜露秋容感圣衷。芸阁侍臣劳简命，拥旄持节愧何功。
驾祀七陵奉敕居守京城即事有述·其二
作者：严嵩
朝代：明

画戟连营警卫重，翠华今夕驻行宫。朝颁玺敕纶言重，夜锁金城节制雄。风清刻漏来天上，霜白星河绕禁中。皇德万年同郏鼎，汉家谁数贰师功。
驾还仁寿宫复召入赐饮白酒兼赐时服绯罗彩补
作者：严嵩
朝代：明

上阁登初罢，西宫敕又催。香罗颁笥服，玉醴酌天杯。鱼钥通宵启，金莲伴醉回。将何报明主，伫立重徘徊。
高氏义塾诗为致政司寇南屏作
作者：严嵩
朝代：明

尚书归卧南山日，义塾开堂杰构新。家有诗书遗世泽，人于耕凿适天真。云岚洞壑能成趣，桃李门庭剩得春。何止仪形在廊庙，德风还见淑乡邻。
高邮湖夜泛
作者：严嵩
朝代：明

四望渺无际，中流扬素波。褰衣露华重，开帆月色多。病骨成萧爽，秋光入荡摩。汉槎天上客，历历近星河。
魏塘独宿寄陶员外良伯
作者：严嵩
朝代：明

泊舟魏塘渚，萧萧菰叶风。剪烛红蕊乱，浮杯绿蚁空。暝吟依雪鹭，遐想接烟鸿。还将此时兴，书寄海云东。
鹤泉堂赠别
作者：严嵩
朝代：明

朝出兮江浒，送子兮延伫。山泠泠兮多风，雾冥冥兮霏雨。野？寂兮无人，子独归兮何所。庭有鹤兮壑有泉，我欲与子兮期周旋。目蹁跹兮耳潺湲，啸傲于此忘其年。子不来兮心烦冤。
鹤泉堂赠别
作者：严嵩
朝代：明
体裁：古风

朝出兮江浒，送子兮延伫。山泠泠兮多风，雾冥冥兮霏雨。野�寂兮无人，子独归兮何所。庭有鹤兮壑有泉，我欲与子兮期周旋。目蹁跹兮耳潺湲，啸傲于此忘其年。子不来兮心烦冤。
黄子伯固昔为兵部郎官率同列谏止巡幸，被杖斥归。今上登极起为南京大理丞，奉表入贺饯以是诗
作者：严嵩
朝代：明

明到凤楼听漏日，汉仪重睹泪堪垂。伏蒲旧侣谁同在，荐藁芳名帝独知。骅骝逸步谙长道，鹓鹭崇班恋赤墀。凭将金鉴千秋录，为献南山万寿卮。
黎侍御新亭
作者：严嵩
朝代：明

曲径看花入，幽亭载酒开。兴迥忘主客，地胜有池台。晻暧树帷合，逶迤江练来。已方元亮隐，松菊绕园栽。城居厌烦燠，来此洒尘纷。江月夜深到，野禽松上闻。径幽怜草色，谷密想兰薰。百里沧波棹，佳期一访君。
黎侍御新亭·其一
作者：严嵩
朝代：明

曲径看花入，幽亭载酒开。兴迥忘主客，地胜有池台。晻暧树帷合，逶迤江练来。已方元亮隐，松菊绕园栽。
黎侍御新亭·其二
作者：严嵩
朝代：明

城居厌烦燠，来此洒尘纷。江月夜深到，野禽松上闻。径幽怜草色，谷密想兰薰。百里沧波棹，佳期一访君。
龙泽驿逢钱使君
作者：严嵩
朝代：明

袁山借寇何由得，鄱水逢君本未期。为政风流应两郡，怀人云树总多时。沧江暮雨维舟楫，古驿残花对酒卮。知己难同嘉会少，孤帆欲别更迟迟。
龚母寿诗为谕德鸣治作
作者：严嵩
朝代：明

锦诰衔恩重，青鸾送喜频。貤荣逢圣代，献寿及佳辰。才子当朝彦，宫臣简命新。龙头魁殿选，鳌禁得儒珍。辛苦熊丸训，芬芳俎豆邻。关睢称媲德，蓁叶咏宜人。年喜稀龄届，天于景福申。仙杯凝露菊，家馔脍江鳞。爱日情弥惬，瞻云意转嚬。裁诗寄南极，遥祝凤池滨。
龟峰寺
作者：严嵩
朝代：明

森森荫水柏，暝暝入山烟。始惊灵境绝，忽步翠微先。异状群峰出，幽探万虑捐。心期驾鸾鹤，从此问真仙。鸟鸣芳树暗，云度碧峰阴。春益林峦秀，山围洞壑深。青莲窥色相，绿竹动讴吟。人世那逢此，丹溪一一临。
龟峰寺·其一
作者：严嵩
朝代：明

森森荫水柏，暝暝入山烟。始惊灵境绝，忽步翠微先。异状群峰出，幽探万虑捐。心期驾鸾鹤，从此问真仙。
龟峰寺·其二
作者：严嵩
朝代：明

鸟鸣芳树暗，云度碧峰阴。春益林峦秀，山围洞壑深。青莲窥色相，绿竹动讴吟。人世那逢此，丹溪一一临。
拟古
作者：严怡
朝代：明
体裁：古风

采采南山桐，十年成一琴。制者岂不苦，谓世有赏音。持以奉君子，不与我同心。拟铸钟子期，家无双南金。
曲塘
作者：严怡
朝代：明
体裁：七言绝句

土墙茅屋竹篱笆，杨柳风高燕子斜。可是曲塘人好事，家家屋角有桃花。
堂联
作者：严恪
朝代：明
体裁：联

有子万事足，我子作尚书，足而又足；七十古来稀，我年近大耋，稀而又稀。
出城寻山
作者：严时泰
朝代：明
体裁：古风

雅负山泽情，平明出游衍。崎岖既经丘，峻绝还陟巘。征衫清露濡，垂萝或相罥。萦纡度林泾，草树溢葱茜。古洞阒无人，聊以憩吾倦。幽鸟遗好音，起觅不可见。含情倚嘉树，日暮增缱绻。忆我东南来，于时岁方晏。春徂忽已夏，逝景迅流电。不乐复如何，嗟尔素发变。
丛桂杂吟
作者：严易
朝代：明
体裁：七言律诗

早秋萧瑟嫩凉天，曳杖行吟丛桂前。露浥浓香仍掩冉，月笼清影并婵娟。有生近得閒中味，无隐新参止观禅。独惜年来饮兴减，鬓丝披拂飏茶烟。
中庭早桂自前岁之春以及今年之夏四时开花不绝
作者：严易
朝代：明
体裁：七言律诗

金粟时时发桂丛，天香曾不待秋风。新枝沃若流晨露，琪树娑罗托月宫。招隐漫思落木后，徵祥或与梦兰同。三秋月色逢三竺，拾子时闻鹫岭中。
丹桂下尝新酿桂酒·其一
作者：严易
朝代：明
体裁：七言绝句

摇落疏林淡漠秋，泬漻天气黯生愁。祇怜老去丹心折，故著名花映白头。
丹桂下尝新酿桂酒·其二
作者：严易
朝代：明
体裁：七言绝句

青帘悬树不须赊，桂醑还将对桂花。满酌漫嫌村酿薄，持螯浮白劣胜茶。
丹桂盛开尽日坐卧其下口占长句·其二
作者：严易
朝代：明
体裁：七言律诗

惜花终日坐花阴，鼻观新参薝卜林。子落空山天际想，香闻满院定时心。光浮金粟乘朝爽，露泫珠颗觉夜深。拟向淮南招旧隐，聊因薄醉发幽吟。
今岁开迟恰值中秋再叠前韵
作者：严易
朝代：明
体裁：七言律诗

银河淡淡彩云收，皓魄澄鲜香更幽。琪树遑分天上影，清樽长与月为酬。秋光疑自今宵倍，吟兴还于兹席浮。拟向花前恣醉卧，花应笑我白盈头。
八月晦日丹桂下对酒·其一
作者：严易
朝代：明
体裁：七言绝句

曾向篱根结菜薖，草荒三径绕烟萝。婆娑丛桂丹霞色，占得秋光独较多。
八月晦日丹桂下对酒·其二
作者：严易
朝代：明
体裁：七言绝句

村醪初熟蟹初肥，丛桂香清对落晖。纵是有花未有月，赏心宁复两相违。
凤仙花
作者：严易
朝代：明
体裁：七言绝句

晚凉浴罢月窥帘，罗袜轻笼金凤尖。閒摘秋花捣蝉蜕，殷红蘸甲玉掺掺。
咏洋茶
作者：严易
朝代：明
体裁：七言律诗

缕析肌分采缬成，蜀江新濯锦丝明。白珩为宝几何值，玉茗争传浪得名。翠幕雕栏吟亦称，竹炉禅榻赏尤清。花中九锡真无忝，付与诗人取次评。
庭中牡丹开花特盛·其一
作者：严易
朝代：明
体裁：七言绝句

閒庭寂寂满苍苔，谁遣名花烂漫开。始信无私均覆载，不因蔀屋废栽培。
庭中牡丹开花特盛·其二
作者：严易
朝代：明
体裁：七言绝句

金谷雕栏著意栽，扶疏老干更摧颓。漫将灌溉誇人力，气转洪钧次第回。
惜花早起三叠前韵
作者：严易
朝代：明
体裁：七言律诗

玉露初零晓渐收，晨曦斜映小山幽。淮南招隐文难继，湘水行吟句未酬。世外更无香可拟，樽中唯有酒堪浮。一编静对花阴午，不遣尘嚣到案头。
新晴偕又初侄蹑屐看海棠值主人他适仅从墙头怅望而去
作者：严易
朝代：明
体裁：古风

海棠雨后花如沐，珠汗微融红粟粟。腻滑香肌湿不濡，春风骀荡娇晴旭。多情蹑屐惜芳菲，寂寞长门锁金屋。一枝旖旎露墙头，应似登垣窥宋玉。绛唇未启朱袖垂，困倚雕阑睡未足。来朝剥啄款双扉，吟赏花前更烧烛。
枕上闻风雨声遥惜菊花
作者：严易
朝代：明
体裁：古风

翠袖佳人在空谷，夫寒日暮倚修竹。雾鬓云鬟世外姿，风梳雨栉如膏沐。岂是宵征多露行，贞心不分趋华屋。渐台水至少迎人，罗袜凌波洛水滨。露处宵啼伤薄命，滴将珠泪一沾巾。
柿林
作者：严易
朝代：明
体裁：六言诗

瑟瑟枫霜芦雪，离离丹实如霞。萧槭亭皋木落，扃门黄叶深遮。
柿林浓荫
作者：严易
朝代：明
体裁：六言诗

乔木千章独茂，秋来佳实如银。蔽芾甘棠勿伐，轮囷窃比灵椿。
桂丛对月
作者：严易
朝代：明
体裁：七言绝句

行吟携杖绕閒阶，景物无如此夕佳。似有天香来月窟，助人清赏与开怀。
玉兰花下有怀又初
作者：严易
朝代：明
体裁：古风

去岁辛夷花似雪，恰值春风百五节。与君百匝绕花前，小榼花前曾共挈。今年春早开仍早，花似去年人更老。昔日看花人不来，来朝风雨花如埽。
玉簪花·其一
作者：严易
朝代：明
体裁：七言绝句

閒阶凉月独徘徊，拂拂清芬自远来。吟倚瘦筇时引步，桂丛花下玉簪开。
玉簪花·其二
作者：严易
朝代：明
体裁：七言绝句

数重幽艳托墙阴，风度微香月影侵。不分晚妆梳掠罢，摘来髻上抵瑶簪。
秋暮偕元方晚香圃看芙蓉
作者：严易
朝代：明
体裁：七言律诗

澹漠秋容艳拒霜，閒园萧瑟绕池塘。登临有客同嗟赏，迟暮无人亦自芳。木落残阳啼宿鸟，草荒泫露咽寒螀。薛公漫下雍门泪，举世沧桑更异常。
秋海棠
作者：严易
朝代：明
体裁：七言绝句

不分春花与共名，微凉秋思倍多情。奚须高烛殷勤照，新月清妍相映明。
秋霖初霁丛桂半开熊占携酒对之醉后口占
作者：严易
朝代：明
体裁：七言律诗

斜阳初映雨初收，庭际新凉丛桂幽。嫩蕊半开香已逗，清樽静对客先酬。应怜此夕花犹湿，预喜中秋月共浮。莫谓村酤无旨酒，浊醪盎盎满床头。
端午日积雨初晴红蕉始放·其一
作者：严易
朝代：明
体裁：七言绝句

朱明丽日照窗纱，灼灼丹葩映晓霞。寄语芳园斗草伴，红裙应不妒榴花。
端午日积雨初晴红蕉始放·其二
作者：严易
朝代：明
体裁：七言绝句

笔床书卷并粘蜗，沈灶浮几巳产蛙。恰喜新晴当午日，小庭初见两三花。
董湖涉园丹桂盛开尽日坐卧其下口占长句·其一
作者：严易
朝代：明
体裁：七言律诗

天香疑自月中来，花月婵娟相映开。每向九秋同潋滟，偏宜三径共徘徊。閒携茗碗供谈麈，漫把清樽泛醁醅。醉卧花阴应化蝶，犹将飞舞绕千回。
蜜萱之最小者曰宜男花秋仲盛开·其一
作者：严易
朝代：明
体裁：七言绝句

嘉名肇锡字宜男，瑞叶螽斯咏二南。应似徵兰人服媚，秋风纫佩暗香含。
蜜萱之最小者曰宜男花秋仲盛开·其二
作者：严易
朝代：明
体裁：七言绝句

不随众卉望秋零，草色遥连眉黛青。唤作忘忧名亦得，关渠何事育宁馨。
重阳前一日微雨初收时新月渐升桂花犹馥徘徊顾影悠然成咏
作者：严易
朝代：明
体裁：七言律诗

每恨花时月未圆，赏心四美恐难全。花如坚忍留香待，月似深情照影偏。根托蟾宫微有魄，子飘鹫岭恰初弦。青天碧海生秋思，应共幽人独不眠。
雨中早桂
作者：严易
朝代：明
体裁：七言绝句

老桂敷花叶半凋，疏香细雨共萧萧。村醪贳得浑难醉，秋思由来不易消。
饮五加酒拈盐字·其一
作者：严易
朝代：明
体裁：七言律诗

由来服食贵金盐，能使仙家鹤算添。小摘元珠投曲糵，閒邀红友养愉恬。色如琥珀丹砂润，味与醍醐石蜜兼。庶缓衰颜石稚齿，伫看青鬓易枯髯。
饮五加酒拈盐字·其二
作者：严易
朝代：明
体裁：七言律诗

曲生风味水晶盐，浅酌能令诗思添。华发未须愁寂寞，酡颜相映得欢恬。醇醲较与葡萄似，甘滑还将薏苡兼。始信浊醪有妙理，短章颂酒断吟髯。
董湖涉园·其一
作者：严正矩
朝代：明
体裁：五言律诗

林居不厌僻，筑地此中偏。水阔含秋色，峰青映远天。古台高见月，乔木澹生烟。夕鸟归飞外，渔人驾短船。
董湖涉园·其三
作者：严正矩
朝代：明
体裁：五言律诗

绿野芳先集，萱庭草正肥。莼葵当野膳，萝薜制斑衣。丘壑行多兴，田园事每违。杖藜惟负米，何以答春晖。
董湖涉园·其二
作者：严正矩
朝代：明
体裁：五言律诗

寂寂空亭上，孤居无四邻。江湖藏漫叟，风月趁闲人。波宕三湘色，烟生五柳春。始知岩谷下，可以托天真。
董湖涉园·其四
作者：严正矩
朝代：明
体裁：五言律诗

蓬门启复闭，曲径少行车。避地堪终隐，浮生应有涯。临流哀网罟，望野羡桑麻。种秫方将熟，村醪暂可赊。
送段虚舟还滇
作者：严清
朝代：明
体裁：七言律诗

七载离乡客思盈，那堪两见故人行。刘郎观里桃空发，郭隗台边草漫萦。素志肯遗酬国愿，白头暂慰倚门情。君归我滞谁为伴，万里秋空共月明。
登拂水岩谒真武庙
作者：严澄
朝代：明

石门通一径，藓磴陟千盘。已在云中坐，方知天上寒。苹蘩羞祗荐，肃穆俨仙官。回首烟霞路，微茫鸟道看。
秋日过万里桥见朱云子寄诗因忆旧事怅然有作
作者：严炜
朝代：明
体裁：五言律诗

寥落天南雁，凄凉见素书。故人千里外，旧事十年馀。壮志愁消尽，閒情赋久虚。不知憔悴者，锦瑟意何如。
过清溪驿和题壁韵
作者：严炜
朝代：明
体裁：五言律诗

风尘天下满，此地尚烟霞。丛筱临江偃，寒花倚石斜。轻云归暮岭，落日恋平沙。何限河山意，瀼西又寄家。
初夏偕顾魏二子游西关
作者：严焞
朝代：明
体裁：七言绝句

散步西郊任所之，雨馀新绿倍浓时。同游此日还同散，明日分飞各不知。
落花诗
作者：严焞
朝代：明
体裁：七言律诗

园林春色已无多，片片飘零奈若何。空里乾坤原变幻，梦中今古易蹉跎。还将残艳资鱼腹，留取香泥补燕窝。欲使繁华常在眼，莫嫌炀帝费绫罗。
长相思
作者：严焞
朝代：明
体裁：乐府曲辞

长相思，在梦中，自君之出罗帏空。窗前淅淅来朔风，满天霜雪鸣孤鸿。枫林青兮关塞黑，终然万里魂难通。长相思，何时终。
游十六洞天
作者：严睿
朝代：明
体裁：七言律诗

十六洞天奇可怜，神工鬼斧劈何年。水多怀抱频为曲，峰各自尊不肯连。信有虹桥能渡客，岂无凡骨亦成仙。济川久矣需舟楫，奚必高悬架壑船。
游福德庵
作者：严端
朝代：明
体裁：七言绝句

湖海当年已倦游，风波无地可藏舟。何如今日城西寺，半醉花茵卧石头。
新秋廷鸣移具小楼待月
作者：严绍宗
朝代：明
体裁：五言律诗

秋至杳无迹，飒然风满林。倚楼羁客思，呼盏故人心。红叶疏帘冷，青蘋小院深。月明今共赋，心事两浮沈。
阳溪丙舍二首
作者：严绍宗
朝代：明

何必萧骚赋远游，柴门流水日悠悠。人逢末俗营三窟，天置吾侪自一邱。儒不楚坑原自贱，书经秦火尚堪收。羝羊自识藩间意，涕泪何须学楚囚。烟波十里閒吾庐，曲曲芦花入小渠。聊复艺蔬成野圃，偶然种竹即幽居。鸿冥谁复争周粟，牛角常悬是汉书。溪水粼粼试芳饵，豳风输我一竿渔。
阳溪丙舍二首·其一
作者：严绍宗
朝代：明

何必萧骚赋远游，柴门流水日悠悠。人逢末俗营三窟，天置吾侪自一邱。儒不楚坑原自贱，书经秦火尚堪收。羝羊自识藩间意，涕泪何须学楚囚。
阳溪丙舍二首·其二
作者：严绍宗
朝代：明

烟波十里閒吾庐，曲曲芦花入小渠。聊复艺蔬成野圃，偶然种竹即幽居。鸿冥谁复争周粟，牛角常悬是汉书。溪水粼粼试芳饵，豳风输我一竿渔。
题赠浦圣苞石塘山居
作者：严绍宗
朝代：明

芸君失计逐骅骝，梁月清宵忆旧游。怪是文坛收熟客，只今高阁束清流。登峰极目三千里，长啸栖神十二楼。换得湖山供笑傲，醉乡迟我并封侯。
伏波桥
作者：严而舒
朝代：明

鉴水木安流，往来任潮汐。何代架桥梁，竖此江心石。天津啼杜鹃，魂销迎送客。长桥名伏波，马公未经历。
初冬集佘齐枢丈山亭次梁无染兄韵
作者：严而舒
朝代：明

羡君诗思满奚囊，选句清精傲雪霜。招隐几回歌桂树，同心今喜挹兰芳。江干鸥鹭看朝浴，竹下棋枰坐夕阳。幽兴每从文酒得，尚期相约过西堂。
和佘素思明府午日韵
作者：严而舒
朝代：明

龙潜龙见本无常，水际争先任醉狂。共吊忠魂临鉴海，似怜悲愤过湘乡。九歌旧恨空留句，一束新蒲且泛觞。日暮逶迤还倚棹，归途何处可奔忙。不须岐路叹亡羊，暂向溪边引兴长。綵缕颁来丝续命，兵符书罢笔盈床。中流击楫心偏壮，霄汉乘槎意未忘。节序已过留胜事，欢声依旧遍炎方。
和佘素思明府午日韵·其一
作者：严而舒
朝代：明

龙潜龙见本无常，水际争先任醉狂。共吊忠魂临鉴海，似怜悲愤过湘乡。九歌旧恨空留句，一束新蒲且泛觞。日暮逶迤还倚棹，归途何处可奔忙。
和佘素思明府午日韵·其二
作者：严而舒
朝代：明

不须岐路叹亡羊，暂向溪边引兴长。綵缕颁来丝续命，兵符书罢笔盈床。中流击楫心偏壮，霄汉乘槎意未忘。节序已过留胜事，欢声依旧遍炎方。
宝林寺
作者：严而舒
朝代：明

古刹西南隅，轩楹高且大。阅碑非福先，舍身笑同泰。丛林仿古踪，宝筏渡无外。迄今台殿清，寒空发天籁。
山堂积翠
作者：严而舒
朝代：明

轩豁岩西一草堂，窗虚四望海天长。红蕖出水争榴火，绿柳含烟并竹苍。客拥寒炉霜气减，雁来阳月菊花忙。因时正好开吟社，半作诗狂半酒狂。
文昌阁
作者：严而舒
朝代：明

巽位起孤峰，县治称福地。邑宰解青鸟，父良迪言利。浮屠插汉高，杰阁临苍翠。拥护此山灵，管里天庙器。
未优堂杂咏
作者：严而舒
朝代：明

万里祥州令，微名寄此身。赤心能信我，白眼任他人。俗古鸣晨铎，城偏撤夜巡。似兹含鼓意，卧治不须论。官署依山麓，云生覆短墙。客稀忘握沐，讼少乐壶觞。雨过琴声冷，风回鹤梦长。说来称自得，搔首问羲皇。休说川南僻，山川亦可探。天炎冬不冷，人语久能谙。路洒车前雨，晴分岭上岚。相喧苛政解，窃恐是讥谈。辛酸何介意，吾自适吾窝。迎槛花争发，窥帘鸟作歌。刑名羞见佛，心绪却如婆。何日消尘劫，方舟采芰荷。画野原无等，山城各自閒。催科须片刻，鞭朴可全删。四望峰千叠，平临水一湾。渔樵歌并发，所喜语俱蛮。秋到新凉至，天高露下初。雨滋南浦润，月上北林疏。野外朝携穗，江心暮钓鱼。村庄吾可问，何必待公馀。
未优堂杂咏·其一
作者：严而舒
朝代：明

万里祥州令，微名寄此身。赤心能信我，白眼任他人。俗古鸣晨铎，城偏撤夜巡。似兹含鼓意，卧治不须论。
未优堂杂咏·其三
作者：严而舒
朝代：明

休说川南僻，山川亦可探。天炎冬不冷，人语久能谙。路洒车前雨，晴分岭上岚。相喧苛政解，窃恐是讥谈。
未优堂杂咏·其二
作者：严而舒
朝代：明

官署依山麓，云生覆短墙。客稀忘握沐，讼少乐壶觞。雨过琴声冷，风回鹤梦长。说来称自得，搔首问羲皇。
未优堂杂咏·其五
作者：严而舒
朝代：明

画野原无等，山城各自閒。催科须片刻，鞭朴可全删。四望峰千叠，平临水一湾。渔樵歌并发，所喜语俱蛮。
未优堂杂咏·其六
作者：严而舒
朝代：明

秋到新凉至，天高露下初。雨滋南浦润，月上北林疏。野外朝携穗，江心暮钓鱼。村庄吾可问，何必待公馀。
未优堂杂咏·其四
作者：严而舒
朝代：明

辛酸何介意，吾自适吾窝。迎槛花争发，窥帘鸟作歌。刑名羞见佛，心绪却如婆。何日消尘劫，方舟采芰荷。
村居
作者：严而舒
朝代：明

献楚曾怀璧，游齐未善竽。悠然对秋水，一笑醉村酤。云起罗浮树，波含合浦珠。相逢犹有待，明月未应孤。
来巢白燕
作者：严而舒
朝代：明

二月重来偶乍逢，冰姿濯濯罕相同。窥帘似点梅梢月，浴沼疑飘柳絮风。画栋玲珑翻素影，玉堂高敞寄云踪。乌衣旧巷非吾宅，会向瑶台问故宫。
梅坳题石
作者：严而舒
朝代：明

香雾萦回蝶翅舒，西陵松柏未湮垆。铜台艳粉埋金锁，瑶水花宫疗玉鱼。螓首巫云伤冶鬓，蝇头唐韵想遗书。彩虹化后嫣香歇，曳雪谁留汉使车。
次和李樵怀年丈贻赠凤山九老之作
作者：严而舒
朝代：明

何须入世叹多艰，蔬水箪瓢乐孔颜。一圣一贤堪诵法，老农老圃亦安閒。只宜遁迹居东海，切勿移文待北山。千古渊明栽五柳，高风如在许谁攀。
洗砚池
作者：严而舒
朝代：明

凿池开半亩，澄泓满池水。时将铜雀砚，閒来濯尘滓。游鱼惯吞墨，文士快伸纸。右军写作工，或云砚尝洗。
炼丹井
作者：严而舒
朝代：明

世尽慕玄虚，求仙未可必。谁烧却老丹，九仞透天一。泉源冽且清，万古常潏潏。服食身当轻，何人登少室。
石壁鸣泉
作者：严而舒
朝代：明

峭壁淩层倚碧空，千山流响落疏桐。秋霖出涧飞霜霰，夏火燎天积雪融。湍急怒号奔骏马，涧翻冲激喷长虹。声闻错意群仙过，环佩趋朝太乙宫。
石湖
作者：严而舒
朝代：明

五湖天下闻，游兴艰往昔。惟此城郭西，一湖题作石。石上有閒人，览尽山水碧。何知争渡喧，结茅长自适。
秋日志感次和佘素思明府
作者：严而舒
朝代：明

西风瑟瑟晓霜飞，四望郊原落木稀。节序讶同车毂转，遭逢那肯壮心违。云看五色浓还淡，草过三冬绿渐肥。不用悲秋怀宋玉，暂随鸥鹭与忘机。雨点萤飞月色稀，寒泉竹引到岩扉。黄花满径牵吟绪，白雁横空报曙晖。自信行藏惟有是，敢言声气遂全非。东山不久留安石，未许乘閒问钓矶。
秋日志感次和佘素思明府·其一
作者：严而舒
朝代：明

西风瑟瑟晓霜飞，四望郊原落木稀。节序讶同车毂转，遭逢那肯壮心违。云看五色浓还淡，草过三冬绿渐肥。不用悲秋怀宋玉，暂随鸥鹭与忘机。
秋日志感次和佘素思明府·其二
作者：严而舒
朝代：明

雨点萤飞月色稀，寒泉竹引到岩扉。黄花满径牵吟绪，白雁横空报曙晖。自信行藏惟有是，敢言声气遂全非。东山不久留安石，未许乘閒问钓矶。
红色鹦鹉
作者：严而舒
朝代：明

翠衿丹喙集阶墀，小字传呼赤凤宜。昔挂雪衣名号羙，今蒙朱绂羽毛奇。光摇汉殿矜华彩，色映吴姬有艳姿。莫恃陇西声价重，已闻鹰隼集高枝。
送友出宰丰城嘱觅晋雷焕得剑处
作者：严而舒
朝代：明

握别分符适豫章，萧萧琴鹤伴行装。临民并可稽神物，考古应宜问职方。铸就雌雄曾隐伏，气冲牛斗忆光芒。当年令尹何从得，莫惜双鱼寄八行。
锦岩
作者：严而舒
朝代：明

三殿开岩岫，历年亦已久。石角多嶙峋，岩花无杂莠。炎天暑亦凉，披襟堪命酒。韵士解风流，谈诗坐高阜。
青云路
作者：严而舒
朝代：明

一望植千松，八桥递相引。忆昔修创时，游人车接轸。无何劫运乘，兵民互残忍。砍伐不上闻，益思前令尹。
巢湖清咏
作者：严觉
朝代：明
体裁：古风

泉室由来志怪史，祯符殊代聿云奇。错综人术分灵液，经纪天文�斗羲。万顷得名高士耳，一丸已识夏侯羁。汤汤巢水流千古，汨汨焦源今在斯。汉代黄金贤太守，晋朝青琐诧神嫠。威腾波兕山为裂，怒发神螭天莫支。白玉堂开蟞肺跃，翠环幕结蛟人缡。松虬入水龙犹子，石母投渊甲产儿。鳞族深游新奥府，微禽应化畅天池。赤蚁封口鲋鱼活，紫贝宫中虎豹尸。珠嫔长闻水殿恨，冰姨泣奏冷渊思。海若方雪儿童耻，天帝嗔陵老母祠。镇日衡涛能截角，经时骇浪疾驱夔。海邦介士奔潜壑，水国夫人徙泽葵。浩瀚难穷气萧瑟，莽苍平望色凄其。诸涯漫漫述牛马，莞苇芊芊惊鹭鸶。骄蜌远思窜故渚，长鲸何日发离飔。通津受福天为市，巨泽新平势尚痍。又见文波连鸟旆，适观谯沛拥龙旗。舳舻万艇鱼遮日，旄钺千林鸿渐逵。雷鼓风鸣比众籁，金钟浪涌不闻錍。阴云郁起河边骨，疾日閒驰闾尾蠵。慨矣乱流浑不渡，咄哉如逝亦生悲。祥符异气呈川候，至正浮光浴佛时。砥柱昔无操水鉴，伐鼛今又载王师。云昏乍捲峰头雪，日黯徐回海外曦。大壑通涛陵赤岸，天河倒注激黄涯。承平忽现安澜日，观世才知利涉期。楼市峥嵘秦郡县，烟霞父老晋威仪。水仙遗操分鸾响，津吏衔杯拱鹤帔。未有飞书能暴瑞，犹嫌幻化夺灵祗。千年休气真难俟，五日荣光始变彝。忽尔泾流同渭泚，居然淄水尽渑饴。鹦洲分黛衣连渚，鹊岸翻风尾带湄。楫荡碧云摇片片，帆飞綵雪影漪漪。尘缨薄污憎潺湲，仁网厉禁数鲲鲕。孤屿中川云日丽，远峰微縠玉冰姿。楚王萍实祥堪剖，汉水菱华采为谁。委蛇送迎忙獭祭，江妃来往镜蛾眉。绿文可照洪乔字，白数能观陶侃棋。龙鲤垂涎觞未滥，雁凫落影棹偏迟。坤元涌异波咸润，黄渎踰尊道不卑。川德难量伊献颂，灵源为政岂犹疵。清涓螭府居无屋，澹薄鱼鳃骨欲羸。上客停桡空解佩，渔人搔首著晴蓑。广长有舌应忘渴，清冷无波可乐饥。莫酌贪泉穷所自，閒观澜术竟何之。只凭此日心如水，谁道他年事有祺。小谷欲盈墨子恶，众流不逆老聃知。飞笺谩自传河伯，不续前人张鲍词。
咏新辟邑城
作者：严讷
朝代：明

捧檄劳劳入不毛，城开百雉倚云高。昔年麟石都开瘴，今日星岩亦种桃。花市即看新第宅，野田重理旧蓬蒿。我来观感兴风化，到处逢人说卖刀。
对月
作者：严讷
朝代：明
体裁：五言律诗

良宵不可得，清赏讵相违。影落山精镜，光寒织女机。林乌惊漠漠，花露静辉辉。万里边城客，防秋正未归。
秋日泛舟过朗城庵
作者：严讷
朝代：明

孤舟兴不浅，日暮浮方塘。抚景自斟酌，击榜歌沧浪。秋水连天碧，清风传桂香。渚鸥闲自得，狎我为翱翔。
门联
作者：严讷
朝代：明
体裁：联

堂上双亲寿；朝中一品家。
赠何德新孝子
作者：严诠
朝代：明
体裁：五言律诗

吁嗟何氏子，美行实堪扬。不信浇漓俗，犹存纯孝肠。但求母病起，宁惜己身戕。多少衣冠士，能如田舍郎。
和柳子厚登柳州城楼
作者：严贞
朝代：明
体裁：七言律诗

独上城楼望海天，异乡愁思正茫然。溪云暝带桄榔雨，野日晴销薜荔烟。百粤湖山通绝徼，半江菰米熟秋田。旧游别后多零落，目断沧波只自怜。
新兴杂咏晚枫霞洞
作者：严贞
朝代：明

漠漠平林减翠容，夕阳西照树生红。归鸦乱点山前日，飞鸟横冲汉外风。宦况尽随秋色淡，人心不似野情浓。村翁三五浑无事，共坐松阴说岁丰。
仁寿山
作者：严逾
朝代：明

金鳌沧海驾蓬莱，紫府星阶映上台。天与八荒开寿域，人从千古看灵台。云生黛石龙初起，风暖修篁凤正来。老向升平歌几曲，满城春意一时回。
栖霞真境
作者：严震直
朝代：明
体裁：古风

栖霞有真境，远在桂林间。春风洞中瑶草绿，桃花满树春斑斑。群峰拔地几千尺，上有楼台耀金碧。兴来直欲一登临，王事有程留不得。
永州舟中
作者：严震直
朝代：明
体裁：七言绝句

潇湘二水会零陵，滩响惟闻浪作声。两岸青山明月夜，画船行过永州城。
过李白祠
作者：严震直
朝代：明
体裁：七言绝句

采石江边太白祠，行人长说旧题诗。汶阳别后无消息，落月空梁入梦思。
黄鹤楼遇程子源
作者：严首升
朝代：明
体裁：五言律诗

不料君逢此，仓皇答问多。隔年书到否？近日事如何？登阁声通市，凭阑影动河。敛清相视寂，如在听渔歌。
壶春丹房
作者：严鼎
朝代：明
体裁：七言绝句

火候能调内鍊功，醉吟时觉动春风。安期早晚如相遇，试问蓬莱路可通。
余羁秣陵乞休累疏而格于新令郁郁之怀伏枕增剧遂效杜子美同谷体为秣陵七歌时丙戌九月既望也
作者：丰坊
朝代：明

悲哉苍天胡有知，遥遥瘴海无还期。丈夫生男不如女，人间安用吾生为。黄金横腰矜气焰，猩猩笑人唇未敛。狂呼九关死不开，痛极慷慨思伏剑。呜呼一歌兮谁忍歌，秋风号动沅湘波。吾家鄮邑之城西，百椽破屋余竹篱。前年倭奴苦杀戮，祖母垂白走且啼。幸存余生胆已裂，昨日书来惊病发。别时衣线犹在身，菽水山中仗谁设。呜呼二歌兮涕泗流，白日惨惨为我愁。我祖全归鄮山穴，青山如簪水如玦。时殊势失民共欺，宰木千章争斩伐。忆初射策酬祖愿，愿得幽泉开笑面。那知一别五六年，冢上无人浇麦饭。呜呼三歌兮情更苦，阴云四塞飞秋雨。侧身西望岷山长，长天隐隐白玉堂。人言士为知己死，干旌一去愁茫茫。忆昔吴越几千士，青眸偏瞩真父子。言犹在耳孝与忠，悠悠此生堪愧死。呜呼四歌兮调转急，欲赠瑶华将何及。有友有友来界塘，温其如玉白面方。步出西清日未午，握手谈笑神扬扬。彗摇东壁馆飞鵩，君身甫出邹阳狱。嗟我生余行路难，何似当年同鬼录。呜呼五歌兮怀管鲍，落花纷纷满庭草。天下穷民我最苦，弟兄三四皆黄土。兀然独留多病身，退不能得进何补。自从辞家室磬悬，古田春草自年年。《北山移文》谁与勒，万古伤心《棠棣》篇。呜呼六歌兮只自知，欲往诉之人共疑。少年攻文耻为吏，群公谬许青云器。陆机词赋何足奇，徒令四海知名字。黄鹄铩翼无雄飞，邯郸才人厮养妻。况复夫人有美子，折腰垂首端为谁。呜呼七歌兮歌且住，春来拔剑还山去。
余羁秣陵乞休累疏而格于新令郁郁之怀伏枕增剧遂效杜子美同谷体为秣陵七歌时丙戌九月既望也·其一
作者：丰坊
朝代：明

悲哉苍天胡有知，遥遥瘴海无还期。丈夫生男不如女，人间安用吾生为。黄金横腰矜气焰，猩猩笑人唇未敛。狂呼九关死不开，痛极慷慨思伏剑。呜呼一歌兮谁忍歌，秋风号动沅湘波。
余羁秣陵乞休累疏而格于新令郁郁之怀伏枕增剧遂效杜子美同谷体为秣陵七歌时丙戌九月既望也·其一
作者：丰坊
朝代：明
体裁：古风

悲哉苍天胡有知，遥遥瘴海无还期。丈夫生男不如女，人间安用吾生为。黄金横腰矜气燄，猩猩笑人唇未敛。狂歌九关死不开，痛极慷慨思伏剑。呜呼一歌兮谁忍歌，秋风号动沅湘波。
余羁秣陵乞休累疏而格于新令郁郁之怀伏枕增剧遂效杜子美同谷体为秣陵七歌时丙戌九月既望也·其七
作者：丰坊
朝代：明

少年攻文耻为吏，群公谬许青云器。陆机词赋何足奇，徒令四海知名字。黄鹄铩翼无雄飞，邯郸才人厮养妻。况复夫人有美子，折腰垂首端为谁。呜呼七歌兮歌且住，春来拔剑还山去。
余羁秣陵乞休累疏而格于新令郁郁之怀伏枕增剧遂效杜子美同谷体为秣陵七歌时丙戌九月既望也·其七
作者：丰坊
朝代：明
体裁：古风

少年攻文耻为吏，群公谬许青云器。陆机词赋何足奇，徒令四海知名字。黄鹄铩翼无雄飞，邯郸才人厮养妻。况复夫子有美子，折腰垂首端为谁。呜呼七歌兮歌且住，春来拔剑还山去。
余羁秣陵乞休累疏而格于新令郁郁之怀伏枕增剧遂效杜子美同谷体为秣陵七歌时丙戌九月既望也·其三
作者：丰坊
朝代：明
体裁：古风

我祖全归鄮山穴，青山如簪水如玦。时殊世失民共欺，宰木千章争斩伐。忆初射策酬祖愿，愿得幽泉开笑面。那知一别五六年，冢上无人浇麦饭。呜呼三歌兮情更苦，阴云四塞飞秋雨。
余羁秣陵乞休累疏而格于新令郁郁之怀伏枕增剧遂效杜子美同谷体为秣陵七歌时丙戌九月既望也·其三
作者：丰坊
朝代：明

我祖全归鄮山穴，青山如簪水如玦。时殊势失民共欺，宰木千章争斩伐。忆初射策酬祖愿，愿得幽泉开笑面。那知一别五六年，冢上无人浇麦饭。呜呼三歌兮情更苦，阴云四塞飞秋雨。
余羁秣陵乞休累疏而格于新令郁郁之怀伏枕增剧遂效杜子美同谷体为秣陵七歌时丙戌九月既望也·其二
作者：丰坊
朝代：明

吾家鄮邑之城西，百椽破屋余竹篱。前年倭奴苦杀戮，祖母垂白走且啼。幸存余生胆已裂，昨日书来惊病发。别时衣线犹在身，菽水山中仗谁设。呜呼二歌兮涕泗流，白日惨惨为我愁。
余羁秣陵乞休累疏而格于新令郁郁之怀伏枕增剧遂效杜子美同谷体为秣陵七歌时丙戌九月既望也·其二
作者：丰坊
朝代：明
体裁：古风

吾家鄮邑之城西，百椽破屋馀竹篱。前年倭奴苦杀戮，祖母垂白走且啼。幸存馀生胆已裂，昨日书来惊病发。别时衣线犹在身，菽水山中仗谁设。呜呼二歌兮涕泗流，白日惨惨为我愁。
余羁秣陵乞休累疏而格于新令郁郁之怀伏枕增剧遂效杜子美同谷体为秣陵七歌时丙戌九月既望也·其五
作者：丰坊
朝代：明

有友有友来界塘，温其如玉白面方。步出西清日未午，握手谈笑神扬扬。彗摇东壁馆飞鵩，君身甫出邹阳狱。嗟我生余行路难，何似当年同鬼录。呜呼五歌兮怀管鲍，落花纷纷满庭草。
余羁秣陵乞休累疏而格于新令郁郁之怀伏枕增剧遂效杜子美同谷体为秣陵七歌时丙戌九月既望也·其五
作者：丰坊
朝代：明
体裁：古风

有友有友来界塘，温其如玉白面方。步出西青日未午，握手谈笑神扬扬。彗摇东壁馆飞鵩，君身甫出邹阳狱。嗟我生馀行路难，何似当年同鬼录。呜呼五歌兮怀管鲍，落花纷纷满庭草。
余羁秣陵乞休累疏而格于新令郁郁之怀伏枕增剧遂效杜子美同谷体为秣陵七歌时丙戌九月既望也·其六
作者：丰坊
朝代：明

天下穷民我最苦，弟兄三四皆黄土。兀然独留多病身，退不能得进何补。自从辞家室磬悬，古田春草自年年。《北山移文》谁与勒，万古伤心《棠棣》篇。呜呼六歌兮只自知，欲往诉之人共疑。
余羁秣陵乞休累疏而格于新令郁郁之怀伏枕增剧遂效杜子美同谷体为秣陵七歌时丙戌九月既望也·其六
作者：丰坊
朝代：明
体裁：古风

天下穷民我最苦，弟兄三四皆黄土。兀然独留多病身，退不能得进何补。自从辞家空罄悬，古田春草自年年。《北山移文》谁与勒，万古复心棠棣篇。呜呼六歌兮祗自知，欲往愬之人共疑。
余羁秣陵乞休累疏而格于新令郁郁之怀伏枕增剧遂效杜子美同谷体为秣陵七歌时丙戌九月既望也·其四
作者：丰坊
朝代：明

侧身西望岷山长，长天隐隐白玉堂。人言士为知己死，干旌一去愁茫茫。忆昔吴越几千士，青眸偏瞩真父子。言犹在耳孝与忠，悠悠此生堪愧死。呜呼四歌兮调转急，欲赠瑶华将何及。
余羁秣陵乞休累疏而格于新令郁郁之怀伏枕增剧遂效杜子美同谷体为秣陵七歌时丙戌九月既望也·其四
作者：丰坊
朝代：明
体裁：古风

侧身西望岷山长，长天隐隐白玉堂。人言士为知已死，干旌一去愁茫茫。忆昔吴越几千士，青眸偏瞩真父子。言犹在耳孝与忠，悠悠此生堪愧死。呜呼四歌兮调转急，欲赠瑶华将何及。
六月十五夜
作者：丰坊
朝代：明

通宵幽月照清池，池上新篁动远飔。誓墓文如王逸少，污人尘岂庾元规。双双宿鹭迷青岸，发发潜鱼振绿漪。主圣官清烽火息，勺泉餐柏总相宜。
十六日晚归见白楼
作者：丰坊
朝代：明

褦襶经过少，支离宇宙空。归眠北窗下，消受满楼风。浴罢移冰簟，吟成对草虫。早知身是幻，宁复问穷通。
十月十一日作
作者：丰坊
朝代：明

去国已逾纪，玄节及兹临。修晷何电逝，壮怀终陆沉。罍罍寒露结，戚戚悲风吟。芳草委遥泽，惊鸟翔空林。朝瓮尚蝇羽，夕寐惟虫音。疲精有断简，卒岁无重衾。余悰奚足陈，云海驰余心。孤灯未忍灭，凄然对露襟。
十月十一日作
作者：丰坊
朝代：明
体裁：古风

去国已逾纪，玄节及兹临。脩晷何电逝，壮怀终陆沈。累累寒露结，戚戚悲风吟。芳草委遥泽，惊鸟翔空林。朝薨尚蝇羽，夕寐唯虫音。疲精有断简，卒岁无重衾。馀悰奚足陈，云海驰余心。孤灯未忍灭，凄然对露襟。
南隐歌
作者：丰坊
朝代：明

步出城南门，旷然远尘俗。江流奔白龙，山色凝苍玉。丈人别业元近家，时鼓瑶琴对碧霞。曲终拂衣无一事，闲看仙人扫落花。
卧病述怀二首·其一
作者：丰坊
朝代：明

短日悲年促，他乡苦病侵。疏砧偏傍耳，归雁忽惊心。塞柳犹含冻，江梅正满林。衰羸难自强，早晚合抽簪。
卧病述怀二首·其二
作者：丰坊
朝代：明

宦况从来薄，幽居颇自厌。寒云开远岫，落日荡虚檐。煮药炉常活，题诗笔久拈。无人来问讯，向夕闭空帘。
和东沙春日言志
作者：丰坊
朝代：明
体裁：五言律诗

梦回初隐几，黄鸟忽关关。静日无人到，春风共我閒。幽花迷曲径，脩竹满东山。稚子慰岑寂，提壶贳酒还。
和东沙春日言志
作者：丰坊
朝代：明

梦回初隐几，黄鸟忽关关。静日无人到，春风共我闲。幽花迷曲径，修竹满东山。稚子慰岑寂，提壶贳酒还。
小中元日夜泛月湖作
作者：丰坊
朝代：明

孤舟泛湖水，月色如寒玉。白云忽满衣，清风时濯足。不知人间世，因唱沧浪曲。归卧读书窗，蟪蛄啼草绿。
山居
作者：丰坊
朝代：明
体裁：五言绝句

郭外柳新闇，湖边草欲齐。弹琴罢庭鹤，分食到山鸡。
己巳人日即事·其一
作者：丰坊
朝代：明
体裁：五言律诗

春雾蒙花柳，春禽语屋檐。绝粮长独榻，避世只空帘。药饵贫难致，文章老更耽。亦知玄覆瓿，千载俟桓谭。
己巳人日即事·其二
作者：丰坊
朝代：明
体裁：五言律诗

衰病惭增岁，儿童喜遇春。故交惊渐少，后进畏相亲。先垄参天树，宾堂积寸尘。岂无登览兴，其奈杨中身。
感遇
作者：丰坊
朝代：明

夙怀爱幽僻，暇日聊游戏。微风过庭兰，新月移岩桂。欣然濯虚襟，不知人间世。民生常有终，身外何足计。
效古·其一
作者：丰坊
朝代：明

我行逢暮春，惆怅辞山阿。莺花徒烂熳，光阴已无多。慊慊城乌谣，烈烈耕田歌。椅梧生高岗，浮云蔽其柯。
效古·其二
作者：丰坊
朝代：明

岂无鸾与鹤，悲鸣将若何。
效步兵
作者：丰坊
朝代：明
体裁：古风

昔偕东里子，经过栗陆门。先皇俄晏驾，嗣君雠醳言。乃遇蒲衣辈，相将遁荒原。石泉辟嘉谷，鹑缕负朝暄。千秋阅旦暮，一窦窥乾坤。形骸委大化，毁誉复奚言。
春日早朝
作者：丰坊
朝代：明
体裁：七言律诗

玉漏初残曙欲生，千官端笏候华清。烟消碧瓦参差见，月晃金门上下明。仙仗乍移双扇合，侍臣徐退万花迎。孤忠自许酬真主，况复簪缨际太平。
春日登司天台简张惟静
作者：丰坊
朝代：明
体裁：七言律诗

芳春邂逅一登台，逸兴浑疑跨九垓。江绕皇州千嶂合，天行白日二仪开。暖风吹面将舒柳，霁雪飘襟半落梅。欲赋两都时阁笔，年来惭愧孟坚才。
春日金陵怀南泉太守
作者：丰坊
朝代：明
体裁：五言律诗

借得扬雄宅，春来剩物华。清流鱼作队，高树鹊成家。岸帻风初暖，题诗日未斜。故人不可见，回首望天涯。
春游
作者：丰坊
朝代：明
体裁：七言律诗

南风吹雨落绯桃，晓岸春光柳絮飘。水漏苗田青万顷，云生松岭白千条。鸣榔渐喜湖庄近，垂钓宁辞海国遥。二纪养成麋鹿性，此行非为北山招。
春游曲
作者：丰坊
朝代：明

十旬风雨清明节，昨夜窗前见新月。喜谓春晴可出游，平明携樽南陌头。陌头不见花开处，城中城外多桑树。桑树连天绿叶浓，落花尽在春泥中。春泥浩荡从马踏，香魂宛转蹄躞蹀。看花泪眼忽潸然，人生安得长少年。
晚秋遣怀
作者：丰坊
朝代：明
体裁：五言律诗

身世真相弃，清贫久自忘。苍苔缘破屋，黄叶满空床。饭借僧厨米，灯分佛殿光。犹馀五经笥，一任鬓为霜。
李六峰侍御鄮峰草堂
作者：丰坊
朝代：明
体裁：五言律诗

落日浮窗白，凌霄入院香。酒醒初觉暑，天晓细生凉。策蹇陪骢马，谭玄叩石桑。岂无家可念，身世两相忘。
极闷
作者：丰坊
朝代：明

繁忧中夜起，身世独茫茫。过眼浮云灭，伤心白发长。荷衣霜意苦，兰砌露华凉。万绪谁能理，怀沙欲吊湘。
栀子花题画
作者：丰坊
朝代：明

金鸭香消夏日长，抛书高卧北窗凉。晚来骤雨山头过，栀子花开满院香。
栀子花题画
作者：丰坊
朝代：明
体裁：七言绝句

金鸭香销夏日长，抛书高卧北窗凉。晓来骤雨山头过，栀子花开满院香。
桃萼歌
作者：丰坊
朝代：明

东风一夜吹桃萼，桃花吹开又吹落。开时不记春有情，落时偏道风声恶。东风吹树无日休，自是桃花太轻薄。
清明日
作者：丰坊
朝代：明
体裁：五言律诗

骤雨清明日，繁花半欲飞。流年兼病长，客舍独春归。东海稀鱼雁，西山富蕨薇。何当出游衍，长此谢阴菲。
独漉篇
作者：丰坊
朝代：明
体裁：四言诗

上天阴阴，云多风疾。风疾尚可，云多蔽日。野狐哀鸣，求匹于薮。我欲殪之，念其无友。文彪徽絷，爪牙无施。我心怀愤，与之同悲。鱼潜在渊，不见其形。悲歌踯躅，孰知我情。黄鸟翩翩，在彼江涯。凌风一举，燕雀安知。
画松
作者：丰坊
朝代：明
体裁：五言绝句

青天如罗帏，明月大于掌。田夫荷稻归，相见东皋上。
病马行赠少宰何燕泉
作者：丰坊
朝代：明

路傍病马弃不收，乃是天上真骅骝。君王玄默罢远游，尔辈逸气空横秋。忆昔山西战争起，嫖姚手提三尺水。夜半传呼振铁衣，材官十万同殊死。此时银鞍出塞行，甲光一道如流星。宵突重围忽拉解，晨驰厚阵皆奔崩。归来步向丹阙东，圉人太仆俱动容。却疑房宿触地裂，百仞跃出悲泉龙。茂陵萧萧土花碧，王良既死谁复惜。非关暂蹶损前功，端为一鸣终见斥。阴云高高八荒昏，洒泪不到长安尘。日落荒城鸟栖背，天明野田霜满身。闻说胡窥白登道，边人被杀如刈草。用尔岂无腾骧力，冉冉年华坐成老。出门偶见令我哀，买骨谁置千金台。试问天闲十二驷，即今未必非驽材。
离诗
作者：丰坊
朝代：明
体裁：古风

孤松挺穹壁，下临万里波。激湍啮其根，惊飙撼其柯。纷纷穴赤蚁，袅袅缠青萝。群攻未云已，生意当如何。严霜一夕坠，高标复嵯峨。君子固穷节，感慨成悲歌。
秋日即事二首
作者：丰坊
朝代：明

老农遗旧业，世事厌新闻。落日明苍野，秋风散白云。树阴唯犊共，渚月许鸥分。寄语州仇辈，何心预此文。入秋残暑退，向晚病心清。露叶和萤坠，风条杂鹳鸣。最甘蔬饭洁，渐怯葛衣轻。坐听西楼角，呜呜向月明。
秋日即事二首·其一
作者：丰坊
朝代：明

老农遗旧业，世事厌新闻。落日明苍野，秋风散白云。树阴唯犊共，渚月许鸥分。寄语州仇辈，何心预此文。
秋日即事二首·其二
作者：丰坊
朝代：明

入秋残暑退，向晚病心清。露叶和萤坠，风条杂鹳鸣。最甘蔬饭洁，渐怯葛衣轻。坐听西楼角，呜呜向月明。
答俞子木见问
作者：丰坊
朝代：明

东海仙人枉尺书，问余宦况近何如。青山屋上云常起，绿柳门前叶半疏。遣婢花间调小鸟，看儿莲下养生鱼。秋光日日催诗兴，只是幽忧病未除。
答俞子木见问
作者：丰坊
朝代：明
体裁：七言律诗

东海山人枉尺书，问余宦况近何如。青山屋上云常起，绿柳门前叶半疏。遣使花间调小马，看儿莲下养生鱼。秋光日日催诗兴，只是幽忧病未除。
赠太仆李遇斋北上
作者：丰坊
朝代：明

天门开，佚荡荡，风烟销尽日月光，负图龙马荣河上。此时谁不幕弹冠，仗剑宁愁行路难。吴江桃李迎锦缆，长安杨柳拂银鞍。君家高门百年旧，近者诗名遍江右。好学常过司马门，时时酌我洲中酒。我病吴山岁载徂，何能把盏临前除。赠君长鞭还四顾，王良伯坰今何如。
送人
作者：丰坊
朝代：明

缺月古城东，相送出兰渚。游鱼时避去，宿鸟忽空举。顿忘离别情，孤舟同笑语。今日掌中杯，明朝蓬上雨。
阳山草堂为姑苏顾大有赋
作者：丰坊
朝代：明

新晖送山青，点点入茅屋。平原秀芳草，流泉带乔木。篱篁堕凉影，庭兰动徐郁。主人侵朝兴，鹤衣巾一幅。净几发炉燎，就床取书读。坐中无俗宾，砌下有驯鹿。短扉竟日掩，香醪四时漉。闲情寄峄桐，佳词喷湘竹。翘企孤山隐，想像柴桑筑。延睇拥云峰，满听溅霜瀑。久与市尘遥，已共山灵熟。后名谅非求，潜德思厚蓄。落梅正宿雨，予来破幽独。
除夕
作者：丰坊
朝代：明

白发烟江戍，丹心日月悬。安危付童仆，骨肉限山川。有恨思填海，无言可问天。萧条愁病里，况复值穷年。
除夕
作者：丰坊
朝代：明
体裁：五言律诗

白发烟江戍，丹心白日悬。安危付僮仆，骨肉限山川。有恨思填海，无言可问天。萧条愁病里，况复值穷年。
雪夜过西湖南屏山
作者：丰坊
朝代：明

千岩万壑玉层层，夜半山腰见佛灯。竹影扫窗尘不到，满床风雪定中僧。
鸣凤行赠杨给事惟仁
作者：丰坊
朝代：明

君不见精卫一小鸟，衔石翻飞东海头。不知身微海复巨，悲鸣誓欲填洪流。又不见螳螂奋臂当车辙，辙不可回躯已裂。安得长遇越勾践，式蛙厉士皆激烈。吁嗟！二物之微古则传，轻生血诚良可怜。哀歌慷慨我故态，今日送子鄞西船。问君此去何为者，一鸣不随立仗马？凤凰池头何足恋，博取声名满天下。忆昔君王初纳谏，终朝虚己明光殿。时有张刘与邓安，正色危言称铁汉。诸公相谢忽几春，世事变化如浮云。龙蛇屈伸总神物，贤者括囊思保身。后江先生愚且狂，有口直欲旋天纲。一入谏垣数十疏，复睹鸣凤鸣朝阳。君王宽仁等天地，何人却有移天势。王章杀身君竟免，唐介高风今有二。吁嗟！先生非狂亦非愚，风前劲草真丈夫。感恩报国元自许，不然安用七尺躯。送君之行劝君酒，富贵于我亦何有。但作昂昂千里驹，何忍喔咿为妾妇。东山骤雨西山晴，白鸟飞去天冥冥。人生梦幻亦如此，请君试听《鸣凤行》。
与仲连憩松下
作者：丰应元
朝代：明
体裁：古风

清晨盥栉罢，偃坐松林杲。其上巢白鹤，其下生芝草。叶清云欲留，影碧天如扫。群峰环湖水，光霁摇蓬岛。手中把诗卷，终朝共论讨。散发一杯酒，企彼商山老。俯仰亦超旷，平生好怀抱。莫复言归去，移家苦不早。
冬日闲居
作者：丰应元
朝代：明
体裁：五言律诗

冬日西郊外，萧条无四邻。林深巢病鹘，霜白见行人。采菊非轻世，临流莫怅神。亦知回也意，茅屋不辞贫。
寂寞
作者：丰应元
朝代：明
体裁：五言律诗

寂寞逢秋半，搴衣坐水滨。可怜閒尽日，翻是病宜人。叶落疑疏雨，花开见小春。为生更无计，终是畏风尘。
寂寞
作者：丰应元
朝代：明

寂寞逢秋半，褰衣坐水滨。可怜闲尽日，翻是病宜人。叶落疑疏雨，花开见小春。为生更无计，终自畏风尘。
怀子行
作者：丰应元
朝代：明
体裁：七言律诗

一间茅屋晓霜清，嗟我怀君白发生。自拟空郊如绝域，每依孤月到深更。檐连野竹停云影，风度乔林独鹤鸣。闻向新知多款曲，故交零落岂无情。
桓村
作者：丰应元
朝代：明
体裁：七言律诗

溪山窈窕入桓村，两度危桥到荜门。乱石为墙脩竹圃，垂萝挂壁古梅轩。常收野芋供宾客，新著农书授子孙。霜径晓行红叶满，误将鸡犬认桃源。
湖上竹枝词
作者：丰应元
朝代：明
体裁：词

小舠轻刺过滩沙，九月丹枫赛锦霞。七十二溪流欲遍，只须随路宿山家。
湖山晚酌
作者：丰应元
朝代：明
体裁：五言律诗

岩栖真我愿，独酌对斜曛。湖色兼秋霁，泉声到夜闻。人行谷口断，叶落岭头分。浮俗无知已，空山下鹿群。
苦寒行
作者：丰应元
朝代：明
体裁：古风

野色苍苍向冬末，朔风如箭肌如割。纥干冻雀何处飞，贫子凛栗无毛褐。层冰嵯峨川不流，长河屡日停行舟。芦苇萧然蔽白屋，谁其居者心怀愁。曲突无烟饥欲死，昼伏藜床冷难起。但闻男啼并女号，南邻北舍皆相似。向晚纷纷云复飏，嘹嘹呖呖群雁翔。白草未归沧海上，黄云谁猎阴山傍。古来烈士多耿介，饥寒不若刀死快。目今天子正思才，�中留得吴钩在。
访汪长文入大雷山
作者：丰应元
朝代：明
体裁：七言律诗

迢迢疑入武陵溪，不见桃花路亦迷。屋里青山成独隐，雨中深竹对幽栖。纵谈今古频挥麈，历览园亭每杖藜。一宿仙都人世远，更于何地觅丹梯。
雨中客至
作者：丰应元
朝代：明
体裁：五言律诗

萧飒黄梅雨，荒村薄暮天。桨声来浦客，帆影带江烟。蚕屋桑林里，鸡埘麦积边。剪蔬须得酒，简取涩囊钱。
严州石楼寺
作者：丰建
朝代：明
体裁：五言律诗

空山石楼寺，万壑到松门。殿塌丹青改，碑残姓字尊。循林新燕语，破壁野蜂屯。清净空王法，由来不耐烦。
复故园
作者：丰建
朝代：明
体裁：七言律诗

脩梅飒飒旧祠边，铁干凌霜岁月迁。独向空林骄晚节，肯随众卉竞新妍。莺啼杏树寒初卸，鱼唼芦根水正鲜。似此春光难再复，一编相对正翛然。
游江心寺
作者：丰熙
朝代：明
体裁：古风

榛桧破岩幽，萧寺临沧流。宋皇爱行幸，此地昔曾游。阶草承金辇，堤松维藻舟。裁诗刻翠壁，龙光满渊丘。彤云丽行在，綵凤翼宸游。凭轩玩鱼鸟，命爵娱歌讴。嗤彼越勾践，局促怀国雠。卧薪不出户，何以销百忧。
题大武山仙人迹
作者：丰熙
朝代：明
体裁：七言律诗

一山高出万山颠，绝顶相传旧有仙。朱草紫芝云外地，碧桃红杏洞中天。石盘棋散留残子，药灶丹成起断烟。借问王乔真甲子，寻常七日是千年。
中夜
作者：丰蓥
朝代：明
体裁：五言律诗

感愤思浮海，颠连正泣岐。客衾孤拥夜，山舍久霖时。蛩响方依壁，鸡声未出埘。十年薪胆意，无处问要离。
东阡道中
作者：丰越人
朝代：明

杳杳泛天色，孤村暮霭沈。鸣榔应前舫，分火度中林。酒病江南客，年销洛下吟。惟应故园月，偏照未归心。
冬日郊居怀金沙崦西虞丈
作者：丰越人
朝代：明

数里寒林静，郊居爱日暄。枯枝鸣旷泽，饥鹘下晴原。洲暖冰生草，风疏叶满园。因思高尚者，曾过崦西村。
冬日郊居怀金沙崦西虞文
作者：丰越人
朝代：明
体裁：五言律诗

数里寒林静，郊居爱日暄。枯枝鸣旷泽，饥鹘下晴原。洲煖冰生草，风疏叶满园。因思高尚者，曾过崦西村。
南峰
作者：丰越人
朝代：明
体裁：五言律诗

石磴盘空翠，炎风入座凉。沧溟流日采，青壁抱霞光。野树侵吴密，江潮过越长。从来畏登眺，霸业几销亡。
吹笛
作者：丰越人
朝代：明
体裁：七言绝句

空林醉卧不知秋，手采芙蓉下小舟。明月满天凉似水，閒吹短笛过沧洲。
吹笛
作者：丰越人
朝代：明

空林醉卧不知秋，手采芙蓉下小舟。明月满天凉似水，闲吹短笛过沧洲。
复雨
作者：丰越人
朝代：明

歉岁恒多雨，林扉隐白氛。一春强半去，百舌故相闻。鱼艇生衣合，邻桃戴叶分。幽居了生事，南亩望耕耘。
寒夜谣
作者：丰越人
朝代：明
体裁：古风

北风吹天天雨霜，沈沈夜色生横塘。揽衣忽听双雁翔，月白洲空寒夜长。丁丁漏滴清川水，孤城倒影波瀰瀰。一片南山翠自凝，万籁凄凉声不起。独鹤长唳天风回，沧溟流光仅一杯。仙山桂树纷户牖，侧身东望空徘徊。空徘徊，萝叶舞。长林无人幽径深，白石黏云月方午。
山居
作者：丰越人
朝代：明
体裁：五言排律

叠岭分遥海，重湖逼太清。地幽无过客，春尽有啼莺。径转垂萝合，云流大壑平。空檐巢翡翠，曲磴俯鵁鶄。稚竹初辞箨，新荷欲乱萍。绿畦风蔓引，丹嶂石泉萦。俗朴惟传姓，花繁不辨名。由来山水趣，长此事岩耕。
山晓
作者：丰越人
朝代：明

山馆幽扉生曙光，晓风残月共苍苍。角巾自揽烟霞色，空径时飘兰蕙香。日射女垣啼宿鸟，露翻桐叶下秋冈。三山极目青于指，一片闲云似水凉。
归自石壁作
作者：丰越人
朝代：明
体裁：古风

湖上风雨回，扁舟返茅屋。白云忽无色，青山空在目。回眺匹练明，飞流洒空谷。宛若匡庐岑，楚艇隔江澳。惆怅幽鸟啼，犹疑石潭宿。高树转长河，芳草暗平陆。时维季夏暮，村村稻苗绿。愧彼农者劳，缅怀高人躅。青精暮可饭，新篘早堪熟。何事从人间，怍颜小山木。
忆苕川
作者：丰越人
朝代：明
体裁：五言律诗

我爱苕川好，摇摇碧艇风。孤城众水上，小屿薄云中。白酒新如乳，红菱密作丛。少年狂醉态，长忆故人同。
感兴
作者：丰越人
朝代：明
体裁：古风

白日丽西麓，回光炤幽林。清晖蔽原野，翻作孤云阴。霭霭翳远村，翩翩归夕禽。引领一遐瞩，山川何蔚深。西聆赤水濑，东瞰丹山岑。不见洪厓叟，俯首涕沾襟。
旧居
作者：丰越人
朝代：明
体裁：五言律诗

空曲西洲上，衡门蔓草长。碧梧藏晚鹊，黄蝶泛秋阳。水径苔将合，邻居姓未忘。真同王粲宅，寂寞岘山傍。
早夏阳羡山中病起有怀汉陂舅李宾父
作者：丰越人
朝代：明

一卧春归尽，清羸寄翠微。地偏莺较少，花在客来稀。江竹浸茶圃，山榴罥葛衣。风流怀二仲，吟眺忽斜晖。
早春
作者：丰越人
朝代：明

乳莺初啭柳初柔，花雾林香一倚楼。风外游丝连蛱蝶，苑中芳树近帘钩。天青晚岫依屏列，水绿春江学字流。疏懒不堪连日醉，窗间残局客来收。
春日东城
作者：丰越人
朝代：明

睥睨沧溟上，登临兴若何。烟笼关树远，雁带领云过。柔橹鸣春溆，繁花照晚波。双江无限思，只是夕阳多。
春晓曲
作者：丰越人
朝代：明
体裁：古风

明星烂烂漏迟迟，天汉无声夜景移。江流东注璧月西，五岳如指青参差。晓光曈昽海气低，新莺啼上千秋枝。繁花凝露晓香湿，人间睡足春霏霏。
春晴
作者：丰越人
朝代：明

新年恒霁色，芳草茂春晖。小径通玄鸟，高窗拓翠微。风轻扶蝶翅，洲暖曝鱼衣。只是幽期惯，邻翁醉与归。
晨汲
作者：丰越人
朝代：明

晨汲往东涧，涧石何齿齿。游鳞既濯濯，清流复弥弥。天翠翻在下，丹霞亦孤起。泠然会我心，濯缨乃空水。抚兹成一啸，因悟无生理。
晨汲
作者：丰越人
朝代：明
体裁：古风

晨汲往东涧，涧石何齿齿。游鳞既濯濯，清流复瀰瀰。天翠翻在下，丹霞亦孤起。泠然会我心，濯缨乃空水。抚兹成一笑，因悟无生理。长歌首归路，凉风袭芳芷。
曝背
作者：丰越人
朝代：明

西日经林暖，迟迟曝背情。即看残烧尽，遥辨远山横。寒水痕多浅，空郊响易平。病躯便短褐，不用献君明。
武林秋夜值浔阳友
作者：丰越人
朝代：明
体裁：五言律诗

月白夜啼鸦，沧江槛外斜。风高砧自响，云冷树犹花。行侣浔阳客，荒村越女家。相看倦尘土，一倍惜年华。
武林秋夜值浔阳友
作者：丰越人
朝代：明

月白夜啼鸦，沧江槛外斜。风高砧自响，霜冷树犹花。行侣浔阳客，荒村越女家。相看倦尘土，一倍惜年华。
游山寺
作者：丰越人
朝代：明
体裁：五言律诗

白云山寺径，丹荔野人家。曲磴窥高鸟，寒枝吐细花。射香依竹静，林影过溪斜。莫问参同事，青尊是伏砂。
湖上
作者：丰越人
朝代：明
体裁：古风

进舟前湖夕，山翠炯复静。飞萝挂冥色，延眺纷不整。秋水涵众容，阴霞散诸岭。孤帆倚岩邃，细路凌涧永。触目欣赏交，陟幽谢尘屏。要眇趣何穷，愉悦中自领。白云忽馀态，玄言默有省。
秋日湖上
作者：丰越人
朝代：明

闲棹满湖云，来寻物外群。
石梁临壑度，霜杵隔峰闻。
树啸风相命，花愁月与分。
更怜沙岸夕，渔唱递江澒。
秋日湖上
作者：丰越人
朝代：明

闲棹满湖云，来寻物外群。石梁临壑度，霜杵隔峰闻。树啸风相命，花愁月与分。更怜沙岸夕，渔唱递江濆。
秋日过李遇斋宾父兄弟
作者：丰越人
朝代：明

多病疲干谒，秋风下小舠。郊扉云间竹，江郭月生潮。过雨桐阴静，听诗烛烬销。爱君兄弟好，华发共萧萧。
积雨怀屠田叔李宾父
作者：丰越人
朝代：明

秋来霁无时，江光夕如缕。徘徊空郊云，萧条杂飞雨。旷望极暝色，疏花澹风渚。层城有佳客，相思一延伫。林霏莽复合，孤烟郁平楚。何当迟皎月，长川下柔橹。
积雨怀屠田叔李宾父
作者：丰越人
朝代：明
体裁：古风

秋来霁无时，江光夕如缕。裴回空郊云，萧条杂飞雨。旷望极暝色，疏花澹风渚。层城有佳客，相思一延伫。林霏莽复合，孤烟郁平楚。何当迟皎月，长川下柔橹。
空囊
作者：丰越人
朝代：明

悄悄荒林色，狂歌兴转长。百年初解饮，一月早空囊。霜雁求禾穗，花蜂聚蜜房。营营有如此，绝倒楚庚桑。
老去
作者：丰越人
朝代：明
体裁：五言律诗

老去长多暇，秋来兴甚新。江云晴似鸟，城树煖如春。棋局声徐下，林花香屡闻。阶前有明月，流影更依人。
老树
作者：丰越人
朝代：明

百年老树倚柴门，樵径苍苍野色新。醉向溪头卧明月，叶声风细夜还闻。
至石壁庄
作者：丰越人
朝代：明

一径湖心通翠微，入山先自着山衣。绕篱野豆花争放，背日岩枝叶半稀。渔散空洲秋水在，烟横高岫夕禽归。闲居最得无能味，白石苍苍是钓矶。
至石壁庄
作者：丰越人
朝代：明
体裁：七言律诗

一径湖心通翠微，入山先自著山衣。绕篱野豆花争放，背日嵓枝叶半稀。渔散空洲秋水在，烟横高岫夕禽归。閒居最得无能味，白石苍苍是钓矶。
范庄与李宾父访主人不值
作者：丰越人
朝代：明
体裁：七言律诗

幽径分林带碧萝，范庄乔木拂云多。溪边倚杖梅初放，竹里寻扉客自过。鸟迹閒塘寒雪暗，佛香邻爨晚烟和。怜君酒态颠狂甚，拟共春晴一放歌。
读孙兴公天台赋
作者：丰越人
朝代：明
体裁：古风

灵山何纡郁，窈窕匿千岭。瀑流白云响，霞标赤城影。丰茸阳林丽，蒙密樛枝整。石梁跨危壑，萝龛閟幽境。奇篁迹始昧，逆流算方永。神真一仿佛，顾步蹑飞景。止观荡遗尘，象外发深省。遣有已沦动，从空岂为静。同体兀自然，千秋默心领。
邻人有哭死者其声甚哀感而为赋
作者：丰越人
朝代：明
体裁：古风

朝出北郭门，旷望北邙里。白杨何萧萧，悲风鸣野水。荒径饶蒺藜，狐狸窜其垒。遥听振铎歌，旁瞻匍匐子。素车及丹旐，累累冢相似。汉骑投秋藓，秦马悲寒枳。不辨贤与愚，安知誉复毁。来者胡纷纷，同尽丘山阯。一谢春阳徂，永闭幽宫止。借问平生亲，持杯昨谁是。
雪
作者：丰越人
朝代：明
体裁：七言律诗

春江渺渺思迟迟，春雪萧萧晚霁时。银汉有云皆玉叶，瑶台无树不琼枝。诗成梁苑人初醉，书到潇湘雁不知。清绝小楼中夜月，梅花无数影垂垂。
雷雨
作者：丰越人
朝代：明
体裁：五言律诗

凉蟾方皎皎，骤雨忽冥冥。电闪孤城白，雷分乱水青。大江元自盛，乔木亦多声。幽梦方初觉，犹闻蟋蟀鸣。
饮酒作
作者：丰越人
朝代：明
体裁：五言律诗

浮白将何向，秋深赏不稀。万峰都到水，疏柳独为矶。幽卉含霜拆，佳禽占渚飞。须知人自适，故使世争非。
发金州
作者：临渊
朝代：明
体裁：七言律诗

肩舆接过万春堤，恒口停骖日未西。翠入九霄山色好，香飘十里稻花齐。深怜身世同萍梗，更笑功名负马蹄。昨夜梦魂殊扰扰，木兰烟水钓鱼矶。
冬日喜饮
作者：丽江木知府
朝代：明

暖阁熏香雪未晴，浅斟脍炙舞茵横。侍儿斜立朱帏下，十指红蚕弄锦筝。
华马国（巨津州名，昔元世祖驻跸于此而封）
作者：丽江木知府
朝代：明

政暇西巡华马国，铁桥南度石门关。北来黑水通巴蜀，东注三危万里山。
席间即事
作者：丽江木知府
朝代：明

春宴英蕤载满头，玉船横举较诗筹。双鬟拨尽《鼙婆曲》，复听蛮童唱石榴。
春居玉山院
作者：丽江木知府
朝代：明

玉岳崚嶒映雪堂，年年有约赏春光。飞红舞翠秋千院，击鼓鸣钲蹴鞠场。迟日醉听群鸟哢，暖风时送百花香。好山好地堪为乐，莫厌尊前累尽觞。